hotchpotch/miracl-hf-unified huggingface dataset:
সালোকসংশ্লেষ
সালোকসংশ্লেষ শব্দটি দুটি গ্রিক শব্দ photos (অর্থ: আলোক; এখানে সূর্যালোক) ও synthesis (অর্থ: সংশ্লেষণ, বা তৈরি করা) এর সমন্বয়ে গঠিত। আবার সালোকসংশ্লেষ কথাটি বিশ্লেষণ করলে দেখা যায়,সালোক শব্দটির অর্থ হলো--সূর্যালোকের উপস্থিতি এবং সংশ্লেষ শব্দটির অর্থ--কোনো কিছু উৎপাদিত হওয়া। এক কথায় সালোকসংশ্লেষ এর অর্থ দাঁড়ায় সূর্যালোকের উপস্থিতিতে রাসায়নিক সংশ্লেষ।যে জৈব রাসায়নিক প্রক্রিয়ার মাধ্যমে সবুজ উদ্ভিদ কোষে সূর্যালোকের উপস্থিতিতে, পরিবেশ থেকে গৃহীত কার্বন ডাইঅক্সাইড (CO2) ও মূল দ্বারা শোষিত জলের বিক্রিয়ায় শর্করা জাতীয় খাদ্যের সংশ্লেষ ঘটে এবং গৃহীত কার্বন ডাইঅক্সাইডের সমপরিমাণ অক্সিজেন প্রকৃতিতে নির্গত হয়, তাকে সালোকসংশ্লেষ বলে। এই প্রক্রিয়ায় সজীব উদ্ভিদকোষে উপস্থিত ক্লোরোফিল নামক রঞ্জক আলোকশক্তিকে রাসায়নিক শক্তিতে রূপান্তরিত করে এবং তা উৎপন্ন শর্করাজাতীয় খাদ্যের মধ্যে স্থিতিশক্তি রূপে সঞ্চিত রাখে। এই শক্তি পরবর্তীকালে স্বভোজী উদ্ভিদ দ্বারা অথবা শাকাহারী প্রাণীদের গৌণ পুষ্টিতে সাহায্য করে। সবুজ উদ্ভিদ ছাড়া কিছু জীবাণু এবং কিছু আদ্যপ্রাণীর মধ্যেও এই প্রক্রিয়া পরিদৃষ্ট হয়।
যে শারীরবৃত্তিয় জারণ-বিজারণ প্রক্রিয়ায় কিছু জীবাণু, আদ্যপ্রানী ও ক্লোরোফিল যুক্ত সজীব কোশে (উদ্ভিদ) সূর্যালোকের উপস্থিতিতে, পরিবেশ থেকে গৃহিত কার্বন ডাই অক্সাইড ও মূলরোম দ্বারা শোষিত জলের রাসায়নিক বিক্রিয়ায় সরল শর্করা জাতীয় খাদ্য উৎপন্ন হয় ও কার্বন ডাই অক্সাইডের সমপরিমান অক্সিজেন উত্পন্ন হয় এবং সৌরশক্তির আবদ্ধ ঘটে, তাকে বা সেই প্রক্রিয়াকে সালোকসংশ্লেষ বলে।
কয়েক প্রকার ব্যাকটেরিয়া, শৈবাল ও উচ্চশ্রেণীর উদ্ভিদ, যাদের সালোকসংশ্লেষণকারী রঞ্জক পদার্থ থাকে, তারাই সালোকসংশ্লেষ করতে সক্ষম। মূলত পাতায় সালোকসংশ্লেষ প্রক্রিয়া সংঘটিত হলেও কিছু উদ্ভিদের মূল বা কান্ডেও এটি হতে পারে।
যদিও সালোকসংশ্লেষ প্রক্রিয়া সবুজ উদ্ভিদে ঘটে, তবুও কয়েকটি এককোষী প্রাণী, যেমন-- "ইউগ্লিনা", "ক্রাইস‍্যামিবা" প্রভৃতিতে ক্লোরোফিল থাকায় সালোকসংশ্লেষ প্রক্রিয়ায় খাদ্য তৈরি হয়।
সালেকসংশ্লেষণ এর বিক্রিয়া:-
6CO + 12HO +তাপ→ CHO+6HO+6O
সালেকসংশ্লেষণ প্রক্রিয়া ২টি পর্যায়ে সম্পন্ন হয়-
ক)আলোক নির্ভর পর্যায়
খ)অন্ধকার পর্যায়
জলজ উদ্ভিদে photosynthesis বেশি হয়
কারণ জলে কার্বন ডাই অক্সাইড এর পরিমান বেশি
বরাহনগর
বরানগর বা বরাহনগর কলকাতার উত্তরসীমান্তে অবস্থিত উত্তর চব্বিশ পরগনার একটি প্রাচীন জনপদ, পৌরশহর ও বিধানসভা কেন্দ্র। সপ্তদশ শতকে এই অঞ্চলে একটি ডাচ কুঠি স্থাপিত হয়। পরে শহরটি পাটশিল্পের একটি গুরুত্বপূর্ণ কেন্দ্র হয়ে ওঠে। ঊনবিংশ শতাব্দীতে বরানগরের দক্ষিণেশ্বরে রানি রাসমণি তাঁর প্রসিদ্ধ কালীমন্দিরটি স্থাপন করেছিলেন। রামকৃষ্ণ মিশনের প্রথম মঠও বরানগরেই স্থাপিত হয়েছিল। বর্তমানে ইন্ডিয়ান ইনস্টিটিউট অফ স্ট্যাটিস্টিকসের প্রধান কার্যালয় বরানগরে অবস্থিত।
২০০১ সালের জনগণনা অনুসারে বরানগরের মোট জনসংখ্যা ২৫০,৬১৫। এর মধ্যে পুরুষ ৫৩ শতাংশ এবং মহিলা ৪৭ শতাংশ। বরানগরের গড় সাক্ষরতার হার ৮২ শতাংশ, যা জাতীয় গড় ৫৯.৫ শতাংশের তুলনায় অনেক বেশি। শহরে জনসংখ্যার ৮ শতাংশের বয়স ছয় বছরের নিচে।
ভারতের জাতীয় গুরুত্বসম্পন্ন পরিসংখ্যানবিদ্যা শিক্ষাকেন্দ্র ইন্ডিয়ান স্ট্যাটিস্টিক্যাল ইনস্টিটিউটসের প্রধান কার্যালয় বরানগরে অবস্থিত।
এছাড়া এই শহরের অন্যান্য গুরুত্বপূর্ণ শিক্ষা প্রতিষ্ঠানগুলি হল ব্রহ্মানন্দ কেশবচন্দ্র কলেজ, প্রশান্তচন্দ্র মহলানবিশ মহাবিদ্যালয় (পূর্বতন বনহুগলি কলেজ অফ কমার্স), বরানগর বিদ্যামন্দির, বরানগর রামকৃষ্ণ মিশন আশ্রম প্রাথমিক ও উচ্চ বিদ্যালয়, বরানগর নরেন্দ্রনাথ বিদ্যামন্দির, রাজকুমারী মেমোরিয়াল গার্লস স্কুল, বরানগর রামেশ্বর উচ্চমাধ্যমিক বিদ্যালয়, ভিক্টোরিয়া ইনস্টিটিউশন ইত্যাদি।
বরানগর বিধানসভা কেন্দ্রের বর্তমান বিধায়ক হলেন তাপস রায় (তৃণমূল কংগ্রেস), তিনি ২০১১ ও ২০১৬ সালে এই কেন্দ্র থেকে বিধায়ক নির্বাচিত হন। আরএসপি-র মতীশ রায় ১৯৭৭, ১৯৮২, ১৯৮৭ ও ১৯৯১ সালে এই কেন্দ্র থেকে জয়ী হয়েছিলেন।
বরানগর বিধানসভা কেন্দ্রটি দমদম লোকসভা কেন্দ্রের অন্তর্গত।
আনন্দবিহার
আনন্দবিহার বাংলাদেশের অন্যতম সমৃদ্ধ ও প্রাচীন একটি প্রত্নতাত্ত্বিক নিদর্শন। এটি কুমিল্লা জেলার সদর উপজেলার অন্তর্গত কোটবাড়ি এলাকায় অবস্থিত। এই অঞ্চলটি প্রসিদ্ধ প্রত্নতাত্ত্বিক স্থান ময়নামতীর অন্তর্ভুক্ত। আসলে ময়নামতীতে আবিষ্কৃত প্রাচীন সৌধমালার মধ্যে আনন্দবিহার বৃহত্তম।
আনন্দবিহার এলাকার সর্ববৃহৎ পুকুরসহ সমগ্র আনন্দবিহার কমপ্লেক্সটি সপ্তম বা অষ্টম শতাব্দীর প্রথম দিকের কোন এক সময়ে নির্মিত হয়। ধারণা করা হয় দেব রাজবংশের তৃতীয় শাসক শ্রী আনন্দ দেব এটি নির্মাণ করেন।
ঠিকাদার এবং ইট ব্যবসায়িদের দ্বারা এই অঞ্চলটি অনেক ক্ষতিগ্রস্ত হয়। আরও ক্ষতিগ্রস্ত হতে পারতো যদি না ১৯৪৪ - ৪৫ খ্রিস্টাব্দের মধ্যে এটি কর্তৃপক্ষের নজরে আসতো। অবশ্য এর পরও ময়নামতী সেনানিবাস তৈরির সময় বিহারটি বেশ ক্ষতিগ্রস্ত হয়। এর পর থেকে নিয়মিত খনন কাজ শুরু হয়। প্রাথমিক খননকাজের পর খননকাজ আর তেমন এগোয়নি। আনন্দবিহারের খননকাজ এখনও সম্পূর্ণ শেষ হয়নি। উত্তর সারির কয়েকটি কক্ষ এবং মাঝখানে অবস্থিত মন্দিরটির দক্ষিণ দিকের অংশবিশেষের খনন কাজ সম্পন্ন হয়েছে। তবে অনেক অংশেই খনন করা হয়নি।
এখন পর্যন্ত যতটুকু খননকাজ হয়েছে সে অনুসারে দেখা যায় এই বিহারের অভ্যন্তরে শালবণ বিহারের মত একটি সুবিশাল বিহারের কাঠামো রয়েছে। এই বিহারটি বর্গাকৃতির যার প্রতি বাহুর দৈর্ঘ্য ১৯৮ মিটা করে। এরকম মোট চারটি বাহু রয়েছে। প্রতিটি বাহুতে সুবিন্যস্ত সন্ন্যাসীদের কক্ষ রয়েছে। কক্ষগুলো একটি বিরাট ক্রুশ আকৃতির জাঁকালো মন্দিরের চারপাশ ঘিরে অবস্থান করছে। মন্দিরটি বিহারের খোলা আঙিনার মধ্যস্থলে অবস্থিত। এর উত্তরদিকের ঠিক মধ্যভাগে একটি প্রবেশদ্বার লক্ষ্য করা যায়, এটি বিহারের একমাত্র প্রবেশদ্বার। প্রবেশদ্বারটির বাইরের অংশ বৃহৎ পরিসরে গঠিত এবং বাইরের দিকে সম্প্রসারিত। সব মিলিয়ে বিহারটি শালবণ বিহারের চেয়ে বড় ও বিস্তৃত।
বিহারের বহিঃপ্রাচীরটি বেশ পুরু এবং দেখতে খুব সুন্দর। কারণ এর দেয়ালে অফসেট ও ছাঁচের তৈরি নকশা রয়েছে। ভেতরের বারান্দার দেয়ালও ছাঁচ দ্বারা অলংকৃত। ভেতরের এই দেয়ালটি নকশা করা ইট দ্বারা সুসজ্জিত। খননকাজে যে অংশগুলো আবিষ্কৃত হয়েছে, তা থেকে বোঝা যায় যে, এগুলো দীর্ঘ কাল ধরে ব্যবহৃত হয়ে এসেছে। বিশাল আকৃতির এই বিহারে প্রাপ্ত নিদর্শনের মধ্যে রয়েছে:
ইটাখোলা মুড়া
ইটাখোলা মুড়া বাংলাদেশের কুমিল্লা জেলার ময়নামতী অঞ্চলে অবস্থিত একটি প্রত্নতাত্ত্বিক সৌধস্থল। এটি কুমিল্লা সদর উপজেলার হতে পশ্চিম দিকে ৮ কিমি দূরে কোটবাড়ি সড়কের ওপারে রূপবান মুড়ার উল্টোদিকে অবস্থিত। এই প্রত্নস্থান পাহাড়ের গায়ের তিনটি স্তরে বিদ্যমান। প্রাচীনকাল থেকেই এই স্থানটি ইট পোড়ানোর খনি হিসেবে ব্যবহৃত হয়ে আসছে। এজন্যই এর এরকম নামকরণ করা হয়েছে।
ইটাখোলা মুড়ায় বেশ কয়েকবার খননকাজ চালিয়ে বড় বড় কিছু বৌদ্ধস্তূপ ও এসব স্তূপ থেকে ৪২ মিটার উত্তরে সংলগ্ন একটি বৌদ্ধ মঠের সন্ধানও পাওয়া গেছে। ধারণা করা হয়, এই প্রত্নস্থানটিকে পাঁচটি সাংস্কৃতিক যুগ অতিক্রম করতে হয়েছে। পূর্ববর্তী তিন সাংস্কৃতিক কালপর্যায়ের নির্দশনগুলো পরবর্তীকালের ধ্বংসাবশেষের নিচে চাপা পড়ে রয়েছে। এজন্য সব নিদর্শনগুলো উদ্ধার করা সহজ হচ্ছেনা।
এই স্থানের মূল আকর্ষণ বিস্তীর্ণ স্তূপ কমপ্লেক্স। ১৩.১ বর্গমিটার ভিতের উপর অবস্থিত এই স্তূপটি নিরেটভাবে নির্মিত। স্তূপের পূর্ব বা সম্মুখভাগের মধ্যস্থলে একটি ক্ষুদ্র পীঠস্থান রয়েছে যার আকৃতি ২.৪ মি. এবং ২.১ মি.।
আশরাফপুর
আশরাফপুর বাংলাদেশের নারসিংদী জেলার শিবপুর উপজেলায় অবস্থিত একটি প্রত্নতাত্ত্বিক নিদর্শনসমৃদ্ধ গ্রাম। এই গ্রামের প্রত্নতাত্ত্বিক নিদর্শনের মূল প্রমাণ নিহিত রয়েছে এখান থেকে ১৮৮৫ সালে উদ্ধারকৃত দুটি তাম্রশাসন। "মিঞা বক্‌স খাঁ" নামক জনৈক ব্যক্তি এই গ্রাম থেকে লিপি দুটি উদ্ধার করেন। লিপির পাঠ অণুযায়ী খড়গ বংশের রাজা দেব খড়গ বৌদ্ধ সংঘ ও বিহারের জন্য ভূমি দান করেছেন বলে জানা যায়। এছাড়া এই গ্রামে মাটির নিচে প্রাচীন ইট ও প্রাচীরের অস্তিত্ব রয়েছে। ঊনবিংশ শতাব্দীর পর লোকজনের বসতি স্থাপন কারণে এখানে কোন পরিকল্পিত খনন কাজ চালানো সম্ভব হয়নি। প্রত্ন বিশেষজ্ঞদের মতে এখানে প্রাচীনকালে বৌদ্ধ বিহার এবং ধর্ম ও জ্ঞান চর্চার কেন্দ্র ছিল।
এই গ্রামে অবস্থিত একটি সুপ্রাচীন মসজিদের নাম আশরাফপুর মসজিদ। এই মসজিদ থেকে তুগরা রীতিতে উৎকীর্ণ একটি শিলালিপি উদ্ধার করা হয়, যা বর্তমানে বাংলাদেশ জাতীয় জাদুঘরে সংরক্ষিত আছে। এই লিপির পাঠ অণুযায়ী বাংলার সুলতান নাসিরুদ্দীন আবুল মুজাফফর নুসরাত শাহের রাজত্বকালে (১৫১৯ - ১৫৩২) ৯৩০ হিজরী সনে (১৫২৪ খ্রিস্টাব্দ) দিলওয়ার খান মসজিদটি নির্মাণ করেন।
অনেক দিন কোন সংস্কার কাজ না হওয়ায় মসজিদটি ব্যবহারের অণুপযোগী হয়ে পড়ে। অবশেষে ১৮৯৭ সালে ভূমিকম্পে মসজিদটি সম্পূর্ণ ধ্বংস হয়ে যায়। পরিত্যক্ত মসজিদটি এক সময় জঙ্গলে আবৃত হয়ে পড়ে। ১৯৪০ সালে মওলানা সৈয়দ আলীর নেতৃত্বে এখানকার জঙ্গল পরিষ্কার করে মসজিদটি উদ্ধার করা হয়। তখনও এর মিহরাব ও দেয়ালের কিছু অংশ টিকে ছিল। এটি সুলতানী আমলের স্থাপত্য কৌশল অবলম্বনে নির্মিত। এর একটি ছোট গম্বুজও রয়েছে। পরবর্তীকালে এই একই স্থানে তিন গম্বুজবিশিষ্ট একটং নতুন মসজিদ নির্মাণ করা হয়।
কালের সংক্ষিপ্ত ইতিহাস
কালের সংক্ষিপ্ত ইতিহাস: বৃহৎ বিস্ফোরণ থেকে কৃষ্ণগহ্বর আধুনিক যুগের অন্যতম সেরা জ্যোতির্বিজ্ঞানী ও বিশ্বতত্ত্ববিদ স্টিফেন হকিং লিখিত একটি জনপ্রিয় ধারার বিজ্ঞান গ্রন্থ। স্টিফেন হকিং লিখিত বইয়ের মধ্যে এটি সর্বাধিক জনপ্রিয়তা অর্জন করে। এই বইয়ের জন্যই মূলত হকিং ব্যাপক পরিচিতি লাভ করেন। বইটি সর্বাধিক-বিক্রিত বইয়ের মর্যাদা পায়। ১৯৮৮ খ্রিস্টাব্দে প্রকাশের পর ২০০৮ খ্রিস্টাব্দের মধ্যে বইটির প্রায় ১০ মিলিয়ন কপি বিক্রি হয়ে যায়। এছাড়া এটি লন্ডনের সানডে টাইম্‌স পত্রিকার তথ্য মতে ২৩৫ সপ্তাহ সর্বাধিক বিক্রিত বই ছিল। ১৯৯১ খ্রিস্টাব্দে এই বইয়ের নাম অবলম্বন করে পরিচালক ইরল মরিসন একটি জীবনীমূলক প্রামাণ্য চলচ্চিত্র নির্মাণ করেন যাতে স্টিফেন হকিং নিজেই অভিনয় করেন।
বইয়ে আলোচিত বিষয়গুলো সবই আধুনিক জ্যোতির্বিজ্ঞান ও বিশ্বতত্ত্বের আঙ্গিকে রচিত হয়েছে। মূলত মহাবিশ্বের পরিসর ও এর সৃষ্টি রহস্য সাধারণের উপযোগী করে লেখা হয়েছে এতে। আলোচিত ১১ টি বিষয়ের রয়েছে। এই বিষয়গুলো ছাড়াও বইয়ের পরিশিষ্টে মহান তিনজন বিজ্ঞানীর সংক্ষিপ্ত জীবনী সংযুক্ত রয়েছে। এরা হলেন: আলবার্ট আইনস্টাইন, গ্যালিলিও গ্যালিলি এবং আইজাক নিউটন। এ গ্রন্থটির মূল বিষয় বিশ্বজগতের উৎস-সন্ধান। এ বিষয়ে নানা বিজ্ঞানীর নানা মত রয়েছে। কীভাবে সৃষ্টি হয়েছে এ বিশ্বের, কখন কীভাবে এর উৎপত্তি ও বিবর্তন ; কত এর বয়স, এ সব বিবিধ বিশ্বতত্ত্বীয় প্রশ্নের উত্তর দেয়ার চেষ্টা করেছেন বিভিন্ন বিজ্ঞানী নানা দৃষ্টিভঙ্গী থেকে। এ সব প্রশ্নোত্তরের সংক্ষিপ্ত ও সাধারণবোধ্য একটি ধারাবিবরণী উপস্থাপন করেছেন স্টিফেন হকিং এই বইটিতে। বইটিতে বৈজ্ঞানিক পরিভাষা খুব সামান্যই ব্যবহার করা হয়েছে। মাধ্যাকর্ষণ, কৃষ্ণগহ্বর, বিগ ব্যাং সময় সম্পর্কিত ইত্যাকার বৈজ্ঞানিক জিজ্ঞাসা ইত্যাদি বিষয়ে বিভিন্ন মতবাদ নিয়ে আলোচনার সঙ্গে সঙ্গে একটি সমন্বিত ধারণা দেয়ার প্রয়াস পেয়েছেন লেখক।গ্রন্থটি ১৯৮৮ খ্রিস্টাব্দে প্রথম প্রকাশিত হয়। পদার্থ বিজ্ঞানী কার্ল সাগান গ্রন্থটির ভূমিকা লিখেছিলেন। দশম প্রকাশনা বার্ষিকীতে ১৯৯৮ খ্রিস্টাব্দে প্রকাশিত সংস্করণে সাম্প্রতিকতম তথ্যে সমৃদ্ধ করা হয়েছিল ()। লেখক স্বয়ং নতুন করে ভূমিকাংশটি রচনা করেন (অর্থাৎ কার্ল সাগানের ভূমিকাটি প্রতিস্থাপিত হয়) এবং সম্পূর্ণ নতুন একটি অধ্যায় যোগ করা হয়। ইতোমধ্যে, ১৯৯৬-এ প্রকাশিত সংস্করণটিতে, গ্রন্থটির সচিত্রকরণ করা হয়েছিল।
গ্রন্থটি বাংলাদেশ এবং পশ্চিম বঙ্গে পৃথকভাবে বাংলা ভাষায় অনূদিত হয়েছে। ১৯৯২ খ্রিষ্টাব্দের ৭ই মে স্টিফেন হকিং শত্রুজিৎ দাশগুপ্তকে তাঁর গ্রন্থটির বাংলা অনুবাদের জন্য স্বত্ত্ব প্রদান করলে "কালের সংক্ষিপ্ত ইতিহাস" নামে শত্রুজিৎ দাশগুপ্ত অনূদিত গ্রন্থটি "বাউলমন প্রকাশন" কর্তৃক ১৯৯৩ খ্রিস্টাব্দে কলকাতা থেকে প্রকাশিত হয়। তানভীর আহমেদ কর্তৃক কৃত অনুবাদটি ১৯৯৫ খ্রিস্টাব্দে "সন্দেশ" প্রকাশনা সংস্থা কর্তৃক বাংলাদেশ থেকে প্রকাশিত হয়।
১৯৯১ সালে, এরল মরিস "আ ব্রিফ হিস্ট্রি অব টাইম" নামে হকিং সম্পর্কে একটি প্রামাণিক চলচ্চচিত্র পরিচালনা করেন। চলচ্চিত্রটি হকিংয়ের জীবনীসংক্রান্ত, বইয়ের বিষয় নিয়ে নয়।
কসমস (বই)
"'কসমস"(১৯৮০)' জ্যোতির্বিজ্ঞানী কার্ল সেগান রচিত একটি জনপ্রিয় বিজ্ঞান গ্রন্থ। বইটি একটি টিভি শো এর পাশাপাশি রচিত হয়, টিভি শোটিও কার্ল সাগানই পরিচালনা করেছিলেন। বইটিতে বিশ্ব সৃষ্টি ও এর রহস্যাবৃত বিষয়গুলো সহজ ভাষায় বিজ্ঞানের দৃষ্টিতে সাধারণ মানুষের বোঝার জন্য রয়েছে।
কসমস বইটি ৫০সপ্তাহ "পাবলিশার্স উইকলি বেস্ট সেলার" ও ৭০ সপ্তাহ "নিউ ইয়র্ক টাইমস বেস্ট সেলার" তালিকায় ছিল, এটা সেসময়ের সর্বাধিক বিক্রিত বিজ্ঞান বই। ১৯৮১ সালে বইটা হুগো পুরস্কার পায়।
কসমস বইয়ে ১৩টি অধ্যায় আছেঃ
প্রোটিস্ট
আদ্যপ্রাণী বা প্রোটিস্টা (গ্রিক প্রোটিস্টন/প্রোটিস্টা - সবথেকে প্রথম) হল বিভিন্ন ধরণের সরল, ইউক্যারিওট, এককোশী, আণুবীক্ষণিক জীবের শ্রেণী যাদেরকে
ছত্রাক, প্রাণী বা উদ্ভিদ কোন বিভাগেই ফেলা যায় না।
বিষ্ণু নারায়ণ ভাতখন্ডে
পন্ডিত বিষ্ণুনারায়ণ ভাতখন্ডে (জন্ম: আগস্ট ১০, ১৮৬০ - মৃত্যু: সেপ্টেম্বর ১৯, ১৯৩৬) ভারতীয় শাস্ত্রীয় সঙ্গীতের একজন প্রথিতযশা পন্ডিতজন ।
ততকালীন বোম্বাই এর কাছে বালকেশ্বর নামক স্থানে ভাতখন্ডেজী জন্মগ্রহণ করেন। অবস্থাপন্ন ঘরের সন্তান ছিলেন তিনি, সুতরাং শিক্ষালাভে তাঁর কোনও অসুবিধা হয়নি। স্কুলে শিক্ষার পাশাপাশি তিনি সঙ্গীতের দিকে আকৃষ্ট হন। ছোটবেলায় মায়ের কাছে ভজন শিখেছিলেন। সঙ্গীতচর্চা চলতে থাকে এবং সঙ্গীত প্রতিয়োগিতায় তিনি কয়েকটি পুরস্কারও পান। একইসঙ্গে প্রকাশ পায় তাঁর সাহিত্যিক দক্ষতাও। এরপর সেতার শিখতে শুরু করেন। বেনারসের সুপ্রসিদ্ধ সেতারী পান্নালাল বাজপেয়ীর শিষ্য বল্লভদাসজীর কাছে সেতার শিক্ষা শুরু করেন। তারপর বিখ্যাত বীণকার আলি হোসেনের শিষ্য গোপালজীর কাছেও সেতার শেখেন। ১৮৮৪ সালে তিনি এফ. এ. পাশ করেন। সঙ্গীত শিক্ষার জন্য বোম্বাই এর গায়ন উত্তেজক মন্ডলী নামক সঙ্গীত প্রতিষ্ঠানের সভ্য হন। তারপর রাওজী বুয়া বেলবাগকর এর কাছে শিখতে শুরু করেন ধ্রপদ গান। এই সময়েই মহম্মদ হোসেন ও বিলায়েত হোসেনের কাছে খেয়াল শিক্ষা করেন| কয়েক বছরের মধ্যেই তিনি সঙ্গীতে এমন দক্ষতার পরিচয় দেন য়ে গায়ন উত্তেজক মন্ডলী-র সঙ্গীত পরিচালনার ভার তাঁর ওপরেই অর্পণ করা হয়। এই প্রতিষ্ঠানে তিনি য়াদের নির্বাচন করতেন, তারাই সেখানে গান গাওয়ার সুয়োগ লাভ করত। ১৮৮৬ সালে ভাতখন্ডেজী বোম্বাই বিশ্ববিদ্যালয় থেকে বি. এ. পাশ করেন এবং ১৮৯০ সালে এল. এল. বি. পরীক্ষায় উত্তীর্ণ হন। আইন ব্যবসায়েও তিনি দক্ষতার পরিচয় দেন এবং সম্মানলাভ করেন। কিন্ত সঙ্গীতের প্রতি তাঁর আকর্ষণ এত প্রবল ছিল য়ে আইন ব্যবসায়ে বেশি সময় খরচ না করে সঙ্গীত চর্চাতেই বেশিরভাগ সময় ব্যয় করতেন। হিন্দি, গুজরাতি, তেলেগু ও সংস্কৃত ভাষা শিক্ষা করে তিনি এইসব ভাষায় রচিত সঙ্গীত পুস্তকাদি পাঠ করতে শুরু করলেন। ১৮৯৫ সাল পর্য়ন্ত প্রায় সারা ভারতের সঙ্গীত সম্পর্কিত পুস্তক অধ্যয়নের কাজে ব্যাপৃত থাকেন। মাঝে মধ্যে এইসব বিষয়ে নানা জায়গায় বক্তৃতা করেন। ১৮৯৬ সালে তিনি বেড়়িয়ে পড়েন পথে, ভরতবর্ষের তাবত অঞ্চলের সঙ্গীতের গতিপ্রকৃতি আত্মস্থ করার জন্য শুরু হয় এক সঙ্গীত মুশাফিরের দীর্ঘ যাত্রা। ১৯০৪ সাল পর্যন্ত তিনি দাক্ষিনাত্য ভ্রমণ করেন। আলোচনা করেন গুণী সঙ্গীতজ্ঞদের সঙ্গে সংগ্রহ করেন অসংখ্য গানের রাগরূপ। ১৯০৭ সালে আসেন কলকাতায় রাজা সৌরীন্দ্র মোহন ঠাকুরের সঙ্গে সাক্ষাত হয়। দীর্ঘ আলোচনা হয় তাঁদের মধ্যে।
ভারতীয় শাস্ত্রীয় সঙ্গীতে তিনি একটি রেনেসাঁ নিয়ে এসেছিলেন। শাস্ত্রীয় সঙ্গীতের রাগসমূহকে তিনি বর্তমানের প্রচলিত ঠাট কাঠামোর অন্তর্ভুক্ত করেছিলেন। এর আগে শাস্ত্রীয় সঙ্গীতের রাগসমূহের ছিল রাগ (পুরুষ), রাগিণী (মহিলা) ও পুত্রা (সন্তান) ভাগে বিভক্ত।
হিন্দুস্থানী সঙ্গীত-পদ্ধতি, প্রথম খন্ড, পন্ডিত বিষ্ণুনারায়ণ ভাতখন্ডে, পৃষ্ঠা-৫-৬
হিন্দুস্তানী শাস্ত্রীয় সঙ্গীতে রাগসমূহের তালিকা
হিন্দুস্তানী শাস্ত্রীয় সঙ্গীতে ব্যবহৃত রাগগুলির তালিকা নিম্নে প্রদত্ত হল-
কক্ষীয় নতি
কোন গ্রহ, গ্রহাণু বা ধূমকেতুর কক্ষতলের সাথে ভূ-কক্ষ যে কোণ উৎপন্ন করে তাকে উক্ত গ্রহ, গ্রহাণু বা ধধূমকেতৃর নতি (Inclination) বলা হয়। কিন্তু উপগ্রহের ক্ষেত্রে এর কক্ষতল এবং বিষুবতলের অন্তবর্তী কোণকে তার নতি বলা হয়।
স্পার্টা
স্পার্টা (গ্রিক ভাষায় Σπάρτη, Sparte; ডোরিক ভাষায় Σπάρτα, Spártā) দক্ষিণ গ্রীসের একটি প্রাচীন শহরের নাম। সুপ্রাচীন কালে এটি একটি বিখ্যাত ডোরীয় গ্রিক সামরিক সাম্রাজ্য হিসেবে প্রতিষ্ঠিত ছিল। তখন এটি মূলত ল্যাকোনিয়ার অন্তর্গত ছিল। গ্রিসের কেন্দ্রীয় ল্যাকোনীয় সমতলের দক্ষিণে একেবারে শেষভাগে ইউরোটাস নদীর ডান তীরে স্পার্টা নগরী অবস্থিত।
একটি পৃথক শহর-স্টেট হিসেবে প্রতিষ্ঠিত স্পার্টার সৈন্যদের কঠোর অনুশীলন করানো হত। এজন্যই স্পার্টার সেনাদল তৎকালীন গ্রিসের সবচেয়ে দুর্ধর্ষ সেনাদল হিসেবে চিহ্নিত হয়ে থাকে। এথেনীয় এবং পারস্য সাম্রাজ্যের বিরুদ্ধে কয়েকটি গুরুত্বপূর্ণ বিজয় লাভের পর স্পার্টা নিজেকে গ্রিসের স্বাভাবিক রক্ষক হিসেবে ঘোষণা করে। ইউরোটাস নদীর তীরে অবস্থানের কারণে প্রাচীন কাল থেকেই স্পার্টা নগরীর একটি প্রাকৃতিক প্রতিরোধ বিদ্যমান ঠিল। কারণ এর তিনদিক পর্বতশ্রেণী দ্বারা ঘেরা। একদিকে ছিল টেইগেটাস পাহাড়ের উপর দিয়ে লেগদা গিরিপথ হয়ে আগ্রাসী বাহিনী আক্রমণ করতে পারত। এক্ষেত্রে তাদেরকে ল্যাকোনিয়া এবং পেলোপনেসাস অতিক্রম করতে হত। কিন্তু এই পথে স্পার্টান সৈন্যদের কর্তৃত্ব বজায় ছিল সবসময়। উপরন্তু এই শহর থেকে নিকটতম সমুদ্র বন্দর তথা জিথিয়াম বন্দরের দূরত্ব ছিল ২৭ কিলোমিটার। এ কারণে এই শহরটিকে অবরোধ করা ছিল দুঃসাধ্য কাজ।
ল্যামডা-সিডিএম নকশা
ল্যাস্ব্‌ডা-সিডিএম-এর পূর্ণরূপ ল্যাস্ব্‌ডা-কোল্ড ডার্ক ম্যাটার (Lambda-Cold Dark Matter) বা ল্যাম্বডা-শীতল অদৃশ্য বস্তু। যেহেতু এটি মহাজাগতিক ক্ষুদ্র তরঙ্গ পটভূমির পর্যবেক্ষণিক ব্যাখ্যা দেয়ার চেষ্টা করে, এবং মহাকাশ সম্প্রসারণের বৃহৎ-পরিসর গঠন পর্যবেক্ষণ ও সুপারনোভা পর্যবেক্ষণ প্রদান করে, তাই এটি কনকর্ডেন্স মডেল (concordance model) নামেও পরিচিত।
মহাবিশ্বের আকৃতি
মহাবিশ্বের আকৃতি ভৌত বিশ্বতত্ত্বের গবেষণার বিষয়। মহাবিশ্বের জ্যামিতি বর্ণনা করার একটি বিশেষ বিষয়কে এই নামে ডাকা হয়ে থাকে। এই জ্যামিতির মধ্যে মহাবিশ্বের স্থানীয় জ্যামিতি এবং ভৌগোলিক জ্যামিতি উভয়টিই অন্তর্ভুক্ত হয়। আকৃতিকে নগণ্য অর্থে দুই ভাগে ভাগ করা যেতে পারে: বক্রতা এবং টপোলজি, যদিও প্রকৃত অর্থে এটি বক্রতা ও টপোলজি উভয়কেই ছাড়িয়ে যায়। মহাবিশ্বের চতুর্মাত্রিক স্থান-কালের স্থানাংক নির্দেশ করার জন্য এই আকৃতি খুব গুরুত্বপূর্ণ।
কাঠামো গঠন
কাঠামো গঠন () ভৌত বিশ্বতত্ত্বের একটি মৌলিক সমস্যা। মহাবৈশ্বিক মাইক্রোতরঙ্গ পটভূমি বিকিরণ পর্যবেক্ষণ করে মহাবিশ্ব সম্বন্ধে যা জানা গেছে, তা অনুসারে মহাবিশ্ব একটি উত্তপ্ত, ঘন, প্রায় সুষম একটি অবস্থা থেকে প্রায় ১৩.৭ বিলিয়ন বছর আগে যাত্রা শুরু করে।
কিন্তু বর্তমানের আকাশের দিকে তাকালে আমরা বিভিন্ন মাপের কাঠামো দেখতে পাই, যাদের মধ্যে আছে তারা, গ্রহ, ছায়াপথ, ছায়াপথ স্তবক, ইত্যাদি এবং এদের মধ্যে বিদ্যমান বিশাল শূন্যতা। প্রায় সুষম আদি মহাবিশ্ব থেকে কী করে এগুলির উৎপত্তি হল?
মহাবিশ্বের বর্তমান মডেলগুলি অনুসারে, দৃশ্যমান মহাবিশ্বের কাঠামো নিচের ধাপগুলি পার হয়ে গঠিত হয়েছে:
মহাবিশ্বের বৃহৎ-পরিসর গঠন
ভৌত বিশ্বতত্ত্বে বৃহৎ-পরিসর গঠন () বলতে মহাবিশ্বে পদার্থ ও আলোর সেইসমস্ত বিতরণকে বোঝায় যেগুলির আকার অত্যন্ত বৃহৎ, যাদেরকে এক বিলিয়ন আলোকবর্ষের স্কেলে পরিমাপ করা যায়।
লোহিত সরণ জরিপ এবং তড়িৎচুম্বকীয় বিকিরণের বিভিন্ন তরঙ্গদৈর্ঘ্যের পট্টির চিত্রণ থেকে মহাবিশ্বের কাঠামো সম্পর্কে অনেক তথ্য পাওয়া গেছে। কাঠামোটি ছোট থেকে বড়-র স্তরক্রম অনুসরণ করে। মহাবিশ্বের সবচেয়ে বড় কাঠামোগুলি হল অতিস্তবক এবং ছায়াপথ ফিলামেন্টগুলি; এগুলির চেয়ে বড় কোন অবিচ্ছিন্ন কাঠামো দেখতে পাওয়া যায় না। এই ব্যাপারটিকে বিশালত্বের সমাপ্তি (End of Greatness) আখ্যা দেওয়া হয়েছে।
তমোশক্তি
ভৌত বিশ্বতত্ত্বে তমোশক্তি বা গুপ্ত শক্তি বা কৃষ্ণ শক্তি বা অন্ধকার শক্তি বলতে শক্তির অনুমানভিত্তিক একটি রূপ বোঝায় যা সমস্ত মহাশূন্য জুড়ে বিস্তৃত এবং মহাবিশ্বের সম্প্রসারণের হার বৃদ্ধিতে ভূমিকা রাখে। তমোশক্তির অস্তিত্ব অনুমান মহাবিশ্বের ক্রমবর্ধমান সম্প্রসারণের হার ব্যাখ্যার একটি জনপ্রিয় উপায়। বিশ্বতত্ত্বের বর্তমান আদর্শ মডেল তথা ল্যামডা-সিডিএম মডেলে তমোশক্তি মহাবিশ্বের তিন-চতুর্থাংশ ভর ও শক্তির উপস্থিতি ব্যাখ্যা করে।
ভৌত মহাজাগতমাণ এবং জ্যোতির্বিজ্ঞানে, অন্ধকার শক্তি একটি অজানা শক্তি যা মহাবিশ্বের সম্প্রসারণকে গতিশীল করে তোলার জন্য সমস্ত স্থানকে ছড়িয়ে দেওয়ার জন্য অনুমিত হয়। গাঢ় শক্তি ১৯৯০ সাল থেকে পর্যবেক্ষণ করে ব্যাখ্যা করার সবচেয়ে গ্রহণযোগ্য অনুমান হয় যে, মহাবিশ্ব একটি গতিশীল হারে প্রসারিত হচ্ছে।
কসমোলজির আদর্শ মডেলটি সঠিক বলে মনে করা হয়, বর্তমান পরিমাপ থেকে বোঝা যায় যে, অন্ধকার শক্তি বর্তমান দিনের বিশ্লেষণের মহাবিশ্বের মোট শক্তির ৬৮.৩% অবদান রাখে। অন্ধকার বিষয়বস্তুর ভর-শক্তি এবং সাধারণ (বারোনিক) পদার্থ যথাক্রমে ২৬.৮% এবং ৪.৯% অবদান রাখে, এবং নিউট্রিনো এবং ফোটনের মতো অন্যান্য উপাদানগুলি খুব ছোট পরিমাণে অবদান রাখে। গাঢ় শক্তি ঘনত্ব (~ ৭ × ১০-৩০ গ্রাম / সেমি ৩) খুব কম, সাধারণ বস্তুর ঘনত্ব বা ছায়াপথের মধ্যে অন্ধকার বিষয় তুলনায় অনেক কম। যাইহোক, এটি মহাবিশ্বের ভর-শক্তিকে প্রাধান্য দেয় কারণ এটি স্থান জুড়ে একক।
স্লোয়ান ডিজিটাল স্কাই সার্ভে
স্লোয়ান ডিজিটাল স্কাই সার্ভে () একটি প্রধান বহু-ফিল্টার চিত্রগ্রহণ ও বর্ণালীবীক্ষণিক লোহিত সরণ জরিপ, যা যুক্তরাষ্ট্রের নিউ মেক্সিকোর অ্যাপাচি পয়েন্ট মানমন্দিরে একটি ২.৫ মিটার ওয়াইড-অ্যাঙ্গল অপটিকাল টেলিস্কোপ ব্যবহার করছে। প্রকল্পটি আলফ্রেড পি স্লোয়ান ফাউন্ডেশন-এর নামে নামকরণ করা হয়েছে।
জরিপটি ২০০অ সালে শুরু হয় এবং এটির লক্ষ্য মহাকাশের ২৫%-এর মানচিত্র তৈরি করা। এই লক্ষ্যে এটি প্রায় ১০০ মিলিয়ন বস্তু এবং প্রায় ১ মিলিয়ন বস্তুর বর্ণালি পর্যবেক্ষণ করবে। মূল ছায়াপথ নমুনাটির মধ্যমা লোহিত সরণ ০.১।
২০০৬ সালে জরিপটি একটি নতুন পর্যায়ে প্রবেশ করে যার নাম দেওয়া হয়েছে SDSS-II। এই নতুন পর্যায়ের অংশ হিসেবে আমাদের নিজস্ব ছায়াপথের (Milky Way) গঠন ও তারার বিতরণের উপর পর্যবেক্ষণ চালানো হবে।
২ডিএফ ছায়াপথ লোহিত অপসারণ জরিপ
জ্যোতির্বিজ্ঞানে ২ডিএফ ছায়াপথ লোহিত অপসারণ জরিপ () বলতে অ্যাংলো-অস্ট্রেলিয়ান অবজার্ভেটরি পরিচালিত একটি লোহিত সরণ জরিপকে বোঝায়। জরিপটি ১৯৯৭ সাল থেকে ২০০২ সালের ১১ই এপ্রিল পর্যন্ত ৩.৯ মিটার অ্যাংলো-অস্ট্রেলিয়ান টেলিস্কোপ দিয়ে সম্পাদন করা হয়। ২০০৩ সালের ৩০শে জুন এই জরিপে প্রাপ্ত উপাত্ত জনগণের কাছে উন্মুক্ত করে দেওয়া হয়। জরিপটি স্থানীয় মহাবিশ্বের একটি অংশের বৃহৎ পরিসর কাঠামো নির্ণয় করে। বর্তমানে এটি স্লোয়ান ডিজিটাল স্কাই সার্ভে-র পরেই বিশ্বের ২য় বৃহত্তম লোহিত সরণ জরিপ। স্টিভ ম্যাডক্স এবং জন পিকক প্রকল্পটির দায়িত্বে আছেন।
বুমেরাং পরীক্ষা
বুমেরাং পরীক্ষণ () তিনটি উপ-অর্বিটাল উচ্চ উচ্চতার বেলুন উড্ডয়নের মাধ্যমে আকাশের একাংশের মহাবৈশ্বিক মাইক্রোতরঙ্গ পটভূমি বিকিরণ পরিমাপ করে। এটিই ছিল প্রথম পরীক্ষা যাতে বড় আকারের ও উচ্চ স্পষ্টতাবিশিষ্ট মহাবৈশ্বিক মাইক্রোতরঙ্গ পটভূমির ছবি তৈরি করা সম্ভব হয়। এতে প্রায় ৪২,০০০ মিটার উচ্চতায় স্থাপিত একটি দূরবীক্ষণ যন্ত্র ব্যবহার করা হয় বলে বায়ুমণ্ডলে মাইক্রোতরঙ্গের শোষণ এড়ানো সম্ভব হয়। এর ফলে অর্থেরও প্রচুর সাশ্রয় হয়, তবে আকাশের কেবল ছোট একটি অংশ স্ক্যান করা সম্ভব হয়।
তিনটি উড্ডয়নের প্রথমটি ছিল ১৯৯৭ সালে উত্তর আমেরিকার উপর দিয়ে করা একটি পরীক্ষামূলক উড্ডয়ন। ১৯৯৮ ও ২০০৩ সালে পরবর্তী দুইটি উড্ডয়ন অ্যান্টার্কটিকার ম্যাকমার্ডো স্টেশন থেকে শুরু করা হয়। এটি মেরুদেশীয় ঘূর্ণন বায়ুপ্রবাহ ব্যবহার করে দক্ষিণ মেরুকে চক্কর দিয়ে ঘুরে আসে এবং ২ সপ্তাহ পরে মাটিতে নেমে আসে। এই ঘটনা থেকেই পরীক্ষণটির নাম বুমেরাং রাখা হয়েছে।
কসমিক ব্যাকগ্রাউন্ড এক্সপ্লোরার
কসমিক ব্যাকগ্রাউন্ড এক্সপ্লোরার () ছিল ভৌত বিশ্বতত্ত্বের জন্য নিবেদিত একটি কৃত্রিম উপগ্রহ। এটি এক্সপ্লোরার ৬৬ নামেও পরিচিত ছিল। এর লক্ষ্য ছিল মহাবিশ্বের মহাশূন্যীয় অণুতরঙ্গ পটভূমিক বিকিরণ (cosmic microwave background radiation বা CMB) অনুসন্ধান করা এবং মহাবিশ্ব সম্পর্কে আমাদের ধারণাকে সাহায্যকারী বিভিন্ন পরিমাপ গ্রহণ করা।
এই প্রকল্পটি মহাবিশ্বের মহাবিস্ফোরণ তত্ত্বকে শক্তিশালী করে। কোবে-র দুই প্রধান অনুসন্ধানী বিজ্ঞানী জর্জ স্মুট এবং জন ম্যাথার-কে ২০০৬ সালে পদার্থবিজ্ঞানে নোবেল পুরস্কার দেওয়া হয়। নোবেল পুরস্কার কমিটির মতে "the COBE-project can also be regarded as the starting point for cosmology as a precision science"। অর্থাৎ কোবে-র মাধ্যমেই ভৌত বিশ্বতত্ত্ব একটি পর্যবেক্ষণভিত্তিক বিজ্ঞানে পরিণত হয়।
জর্জ গ্যামফ
জর্জ গ্যামো (মার্চ ৪, ১৯০৪ - আগস্ট ১৯, ১৯৬৮) একজন ইউক্রেনীয় পদার্থবিজ্ঞানী এবং বিশ্বতত্ত্ববিদ। তার মূল নাম "Георгий Антонович Гамов" তথা "গ্রেগরি আন্তোনভিচ গ্যামফ"। কোয়ান্টাম টানেলিং আবিষ্কারের জন্য তিনি বিখ্যাত হয়ে আছেন। এছাড়াও তার বিখ্যাত গবেষণা হচ্ছে: পারমাণবিক কেন্দ্রীনের তেজস্ক্রিয় ভাঙন, তারার বিবর্তন, নাক্ষত্রিক কেন্দ্রীন সংশ্লেষ, মহা বিস্ফোরণ কেন্দ্রীন সংশ্লেষ এবং জিনতত্ত্ব।
রবার্ট উড্রো উইলসন
রবার্ট উড্রো উইলসন () একজন মার্কিন জ্যোতির্বিজ্ঞানী। তিনি আরনো এলান পেনজিয়াসের সাথে যৌথভাবে মহাজাগতিক ক্ষুদ্র তরঙ্গ পটভূমি বিকিরণ আবিষ্কার করেন। এজন্য তারা ১৯৭৮ সালে পদার্থবিজ্ঞানে নোবেল পুরস্কার পান।
আরনো এলান পেনজিয়াস
আরনো এলান পেনজিয়াস একজন মার্কিন পদার্থবিজ্ঞানী। তিনি মহাজাগতিক ক্ষুদ্র তরঙ্গ পটভূমি বিকিরণ আবিষ্কার করেন। এজন্য ১৯৭৮ সালে রবার্ট উড্রো উইলসনের সাথে যৌথভাবে পদার্থবিজ্ঞানে নোবেল পুরস্কার লাভ করেন।
কণিকা (দ্ব্যর্থতা নিরসন)
কণিকা বলতে নিচেরগুলি বোঝাতে পারে:
হামদর্দ (ওয়াক্‌ফ) ল্যাবরেটরীজ
হামদর্দ (ওয়াক্‌ফ) ল্যাবরেটরীজ ইউনানি এবং আয়ুর্বেদিক ঔষধের জন্য ভারত উপমহাদেশের একটি বিখ্যাত ফার্মাসিউটিক্যাল কোম্পানি। হামদর্দ পৃথিবীর বৃহত্তম ইউনানি ঔষধের প্রস্তুতকারক। হাকিম হাফিজ আব্দুল মজীদ ১৯০৬ সালে্র ১ লা আগষ্ট দিল্লীতে হামদর্দ প্রতিষ্ঠা করেছিলেন, পরে ১৯৪৮ সালে এটি ওয়াকফ্ (অলাভজনক প্রতিষ্ঠান) প্রতিষ্ঠানে রূপান্তরিত হয়। ববর্তমানে হাকিম মোঃ ইউসুফ হারুন ভুইয়া হামদর্দের ব্যবস্থাপনা পরিচালক। সাম্প্রতি হামদর্দ Orion Registrar Inc. USA হতে ISO 9001.2000 প্রমাণপত্র পেয়েছে। ইহা উপমহাদেশে ১১৭ টিরও বেশি Clinic স্থাপন করেছে। বগুড়াতে হামদর্দ ইউনানী মেদিকেল কালেজ ও হাসপাতাল স্থাপন করা হয়েছে। হামদর্দের বিভিন্ন ২২ টি পণ্যের মধ্যে সাফি, শরবত রূহ আফজা, সিনকারা, রোগান বাদাম শিরিন এবং পাচনল বেশ বিখ্যাত। এর brand product প্রায় ১৫টি। এর প্রায় ১২৩ টি ঔষধি র‌য়েছে। এটি হামদর্দ ফাউন্ডেশনের একটি সহযোগী প্রতিষ্ঠান।
হামদর্দ শব্দটি ফার্সি ভাষার দুটি শব্দ, হাম এবং দর্দের সমন্বয়ে হামদর্দ শব্দটি গঠিত। হাম অর্থ সহযোগী এবং দর্দ অর্থ ব্যথা। অর্থাৎ হামদর্দ শব্দটির দ্বারা বুঝায় ব্যথার সহযোগী। ১৯০৬ সালে প্রয়াত হাকিম হাফিজ আবদুল মজিদ হামদর্দ প্রতিষ্ঠা করেন দিল্লীতে। বর্তমানে বাংলাদেশে হামদর্দ হারবাল ওষুধ শিল্পে পরিচিত একটি নাম। গুনগত মানের কারনে বাংলাদেশে ওষুধ শিল্পে হামদর্দ উল্লেখযোগ্য স্থান দখল করে আছে। হামদর্দের উৎপাদিত পণ্য সারা বাংলাদেশে সরবরাহ করার জন্য হামদর্দের রয়েছে অনেকগুলো শাখা যার মাধ্যমে হামদর্দের পণ্য খুব সহজেই পৌঁছে যাচ্ছে মানুষের হাতের নাগালে। হামদর্দ- হাকিম ও ডাক্তারের সমন্বয়ে গঠন করেছে ক্লিনিক। যেখানে কোন প্রকার কনসালটেন্ট ফি ছাড়াই যে কোন রোগী চিকিৎসা নিতে পারে। এছাড়া হামদর্দ ঢাকা-চট্টগ্রাম মহাসড়কের পাশে মেঘনা ব্রীজের কাছাঁকাছি জায়গায় বিশ্ববিদ্যালয় স্থাপন করার জন্য জমি ক্রয় করেছে। বর্তমানে হামদর্দ বিশ্ববিদ্যালয়ের নির্মাণ কাজ চলছে।
দ্য লিসেনার
দ্য লিসেনার একটি ব্রিটিশ সাপ্তাহিক পত্রিকা যা প্রথম ব্যারন রেইথ (লর্ড রেইথ) ১৯২৯ সালে প্রতিষ্ঠা করেন। ১৯৯১ সালে এর প্রকাশনা বন্ধ হয়ে যায়। পত্রিকাটি প্রথম প্রকাশিত হয়েছিল ১৯২৯ সালের ১৬ জানুয়ারি তারিখে।
বিবিসি থার্ড প্রোগ্রাম
বিবিসি থার্ড প্রোগ্রাম হল বিবিসির তৃতীয় আন্তর্জাতিক বেতার সম্প্রচার সার্ভিস। এটি ১৯৪৬ সালে প্রতিষ্ঠিত হয় এবং পরবর্তীতে ১৯৭০ সালে বিবিসি বেতার ৩ নামে পরিচিতি লাভ করে।
বিবিসি রেডিও থ্রি এর অনুষ্ঠানমালার মধ্যে রয়েছে ইউরোপীয় শাস্ত্রীয় সঙ্গীত, অপেরা, জ্যাজ, বিশ্ব সঙ্গীত, নাটক, সাংস্কৃতিক অনুষ্ঠান, ইত্যাদি।। ব্রিটিশ সুরকার ও গীতিকারেরা নতুন সঙ্গীতের জন্য এই বেতারকেন্দ্রটিকে বিশ্বের সবচেয়ে গুরুত্বপূর্ণ বেতারকেন্দ্র হিসাবে গন্য করেন।
২০০৯ সালে রেডিও থ্রি সনি রেডিও একাডেমির যুক্তরাজ্যের স্টেশন অফ দ্য ইয়ার গোল্ড অ্যাওয়ার্ড লাভ করে।
মাইন নকশা
মাইন নকশা (Milne model) জ্যোতির্বিজ্ঞানী এডওয়ার্ড আর্থার মাইন কর্তৃক প্রস্তাবিত একটি বিশ্বতাত্ত্বিক নকশা। মাইন লোরেন্‌ৎস রূপান্তরের সফল প্রয়োগ ঘটিয়ে একটি শূন্য মহাবিশ্বের ধারণা প্রবর্তন করেন যার কোন বক্রতা নেই।
গাণিতিক যুক্তিবিজ্ঞান
গাণিতিক যুক্তিবিজ্ঞান () গণিতের একটি শাখা যেখানে সেট, সংখ্যা, প্রমাণ, গণনা, ইত্যাদি মৌলিক গাণিতিক ধারণাগুলি কীভাবে বিধিগত ব্যবস্থাসমূহে সংকেতায়িত (encoded) হয়, তা নিয়ে আলোচনা করা হয়।
গাণিতিক যুক্তিবিজ্ঞানকে সাধারণত কিছু উপশাখায় ভাগ করা হয় যেমন মডেল তত্ত্ব, প্রমাণ তত্ত্ব, সেট তত্ত্ব, পুনরাবৃত্তি তত্ত্ব, ইত্যাদি। গাণিতিক যুক্তিবিজ্ঞানের গবেষণা গণিতের ভিত্তির গবেষণায় অবদান রেখেছে।
গাণিতিক যুক্তিবিজ্ঞানকে ইংরেজিতে পূর্বে symbolic logic ও metamathematics নামেও ডাকা হত।
কম্পিউটার বিজ্ঞানের অনেক আদি প্রবক্তারা ছিলেন গণিতবিদ ও যুক্তিবিদ।
কম্পিউটার বিজ্ঞানের অধীত গণনীয়তা তত্ত্ব গাণিতিক যুক্তিবিজ্ঞানে অধীত গণনীয়তা তত্ত্বের সাথে ঘনিষ্ঠভাবে সম্পর্কিত, তবে এদের লক্ষ্যের পার্থক্য আছে। কম্পিউটার বিজ্ঞানীরা বাস্তব প্রোগ্রামিং ভাষা ও বাস্তবায়নযোগ্য গণনীয়তার ওপর জোর দেন, অন্যদিকে গাণিতিক যুক্তিবিজ্ঞানীরা সাধারণত একটি তাত্ত্বিক ধারণা হিসেবে গণনীয়তা নিয়ে কাজ করেন এবং অ-গণনীয়তা নিয়েও কাজ করেন।
কুদরাত-এ-খুদা শিক্ষা কমিশন
প্রাচীন শিক্ষাব্যবস্থার পরিবর্তন এবং স্বাধীন সার্বভৌম বাংলাদেশের উপযোগী সমাজগঠনমূলক একটি সার্বিক শিক্ষাব্যবস্থার রুপরেখা প্রণয়নের উদ্দেশ্যে গণপ্রজাতন্ত্রী বাংলাদেশ সরকার কর্তৃক গৃহীত প্রস্তাব অনুযায়ী ১৯৭২ সালের ২৬ জুলাই গঠিত 'জাতীয় শিক্ষা কমিশন' প্রনীত সুপারিশমালা। এই কমিশনের সভাপতি ছিলেন ড.কুদরাত-এ-খুদা। তাঁর নাম অনুসারে পরবর্তিকালে রিপোর্টির নাম রাখা হয় ' ড.কুদরাত-এ-খুদা শিক্ষাকমিশন রিপোর্ট'। এটি প্রকাশিত হয় ১৯৭৪ সালের মে মাসে ' বাংলাদেশ শিক্ষা কমিশন রিপোর্ট' নামে। এতে পরিশিষ্ট বাদে ৩৬ তি অধ্যায় ছিল এবং পৃষ্ঠা সংখ্যা ছিল মোট ৪৩০।
৩৬ টি অধ্যায়ের শিরোনাম হলোঃ
আব্দুল আলী
মৌলভী আব্দুল আলী (১৭৮৬- ১৮৬৬) বা পাগলা মৌলভী বাংলাদেশের রাজধানী ঢাকার অন্যতম বড় জমিদার ছিলেন। উনিশ শতকের প্রথম দিকে ঢাকার একজন সুপরিচিত জমিদার হিসেবে তার বেশ নাম ডাক ছিল। উগ্রমেজাজী, অত্যাচারী স্বভাব ও কর্মকান্ডের জন্য তিনি ঢাকাবাসীর কাছে 'পাগলা মৌলভী' হিসেবে পরিচিত ছিলেন।
আব্দুল আলীর পিতা মৌলভী বরকতউল্লাহ ছিলেন নয়াবাড়ির মিলিক গ্রামের জমিদার। মৌলভী বরকতউল্লাহ "পরগণা নুরুল্লাহপুর, তপপে হাউলি জাহানাবাদ, তপপে আরঙ্গাবাদ, তপপে শায়েস্তানগর এবং পরগণা ইদ্রাকপুরের কিয়দংশ নিজ জমিদারিভুক্ত করিয়াছিলেন। তৎপরে মৌলভী আবদুল আলী ইদ্রাকপুর পরগণার অবশিষ্টাংশ এবং বড়বাদু নামক পরগণা তাঁহার জমিদারির অন্তর্ভুক্ত করেন।"
আব্দুল আলী ঢাকা কলেজিয়েট স্কুলের আদি ছাত্রদের একজন। নবাব আব্দুল গণি, ঢাকা ব্রাহ্মসমাজের প্রতিষ্ঠাতা ব্রজসুন্দর মিত্রের সাথে আব্দুল আলীর ঘনিষ্টতা ছিলো। ঢাকা শহরে আব্দুল আলীর প্রতিদ্বন্দ্বী ছিলেন ঢাকার আরেক প্রভাবশালী জমিদার নীলকর ওয়াইজ। তাঁর সাথে আব্দুল আলীর প্রায়ই মামলা-মোকদ্দমা চলতো। আব্দুল আলী ফৌজদারী মামলা করতে ভালবাসতেন। তিনি বছরে ষাট সত্তুর হাজার টাকা আয় করতেন। স্বভাবে একটু কৃপণ হওয়ায় তার সহায় সম্পত্তিও ছিল অনেক।
কিন্তু তিনি মুসলমানদের জন্য দান-দক্ষিণাও করেছিলেন। তিনি ঢাকায় একটি মাদ্রাসা ও অতিথিশালা স্থাপন করেছিলেন। নিজ গ্রাম নয়াবাড়িতে একটি স্কুল স্থাপন করেছিলেন।
ঢাকায় তিনি বাস করতেন চকের পানিয়াটি লেনের একটি প্রাসাদোপম বাড়িতে। তার বাড়ির পাশে তৎকালীন মুকিম কাটারায় একটি বাজার বসিয়েছিলেন যা বর্তমানে চকের মৌলভীবাজার নামে পরিচিত। ১৮৬৬ সালে আশি বছর বয়সে পরলোকগমন করেছিলেন আব্দুল আলী।
আব্দুল আলী সম্পর্কে ঢাকার তৎকালীন পত্রিকা ঢাকা প্রকাশের কিছু উদ্ধৃতিঃ
অম্ল
অম্ল হচ্ছে একটি রাসায়নিক পদার্থ। যৌগের অণুতে এক বা একাধিক প্রতিস্থাপনীয় হাইড্রোজেন পরমাণু থাকে এবং ঐ প্রতিস্থাপনীয় হাইড্রোজেনকে ধাতু বা যৌগমূলক দ্বারা আংশিক বা সম্পূর্ণরূপে প্রতিস্থাপিত করা যায় এবং যা ক্ষারকের সাথে প্রশমন বিক্রিয়া করে লবণ ও পানি উৎপন্ন করে তাকে অম্ল বা অ্যাসিড (Acid) বলে।Acid শব্দটির উৎপত্তি অ্যাসিডাস (Acidus) কিংবা এসিয়ার হতে; যার অর্থ টক। টক স্বাদযুক্ত সব বস্তুর মধ্যে অ্যাসিড থাকে। তেঁতুল, লেবু প্রভৃতিতে জৈব অ্যাসিড বিদ্যমান। এসকল অ্যাসিড অতি অল্প পরিমাণে থাকে বলে ক্ষতিকারক নয়। কিন্তু পরীক্ষাগারে ব্যবহৃত অ্যাসিড (যেমন : হাইড্রোক্লোরিক অ্যাসিড, সালফিউরিক অ্যাসিড ইত্যাদি) অত্যন্ত তীব্র। এগুলোকে অজৈব বা খনিজ অ্যাসিড বলে।
প্রত্যেক অ্যাসিডে প্রতিস্থাপনীয় হাইড্রোজেন থাকে। এটি প্রতিটি অ্যাসিডের একটি সাধারণ মৌলিক পদার্থ। অবশ্যই আদ্র হতে হবে।
যদি কোনো যৌগের জলীয় দ্রবণে নীল লিটমাসকে লাল করে তবে তা অ্যাসিড।
যেমন : হাইড্রোক্লোরিক অ্যাসিড ( HCl), সালফিউরিক অ্যাসিড ( HSO) প্রভৃতি অ্যাসিডের
সংকেত থেকে দেখা যাচ্ছে যে, এদের মধ্যে সাধারণ
মৌলিক পদার্থ হাইড্রোজেন ( H)। এভাবে অ্যাসিডসমূহকে সহজভাবে চেনা যেতে পারে।
যেসকল রাসায়নিক পদার্থ অ্যাসিড ও ক্ষারককে শনাক্ত করে এবং যা অ্যাসিড ও ক্ষারকের সংস্পর্শে এসে রং পরিবর্তন করে তাদেরকে নির্দেশক বলে। সাধারণত বিজ্ঞানাগারে অ্যাসিড
শনাক্ত করার জন্য লিটমাস দ্রবণ বা কাগজ,
মিথাইল অরেঞ্জ, ফেনোফথ্যালিন এই তিন ধরনের নির্দেশক ব্যবহৃত হয়। এছাড়াও বিভিন্ন ধরনের গাছের নির্যাস ( যেমন : জবা ফুলের রস ইত্যাদি) নির্দেশক হিসেবে ব্যবহার করা যায়।
নির্যাসের মধ্যে অ্যাসিড ও ক্ষারকের বর্ণ :
অম্ল ও ক্ষারকের বিষয়ে বিভিন্ন বিজ্ঞানীগণ নানাধরনের মতবাদ পোষণ করেছেন।এদের মধ্যে নিম্নোক্ত মতবাদসমূহ উল্লেখযোগ্য :
জোহানেস ব্রনস্টেড (১৮৭৯-১৯৪৭) ও থমাস লাওরি ( ১৮৭৪-১৯৩৬) ১৯২৩ সালে ডেনমার্ক ও ইউকে -তে বসে অম্ল ও ক্ষারক সর্ম্পকে মতবাদ পোষণ করেন। তাদের মতে
অ্যাসিড হল এমন একটি অণু যা রাসায়নিক বিক্রিয়ায় প্রোটন ( হাইড্রোজেন H) দান করতে সক্ষম এবং ক্ষারক হল এমন একটি অণু যা রাসায়নিক বিক্রিয়ায় প্রোটন গ্রহণ করে। সাধারণভাবে বলা যায় যে, অম্ল হল প্রোটন দাতা ও ক্ষারক হল প্রোটন গ্রহীতা।
নিম্নে কয়েকটি অ্যাসিডের উদাহরণ উল্লেখিত হল:
২। বিজ্ঞান অষ্টম শ্রেণি
৩। বিজ্ঞান জটিল সূত্রের সহজ ব্যাখা - এইচ কে রুমি
বেসিক (প্রোগ্রামিং ভাষা)
কম্পিউটার প্রোগ্রামিংএ বেসিক (বিগিনারস অল পারপাজ সিম্বোলিক ইন্সট্রাকশন কোড) একটি উচ্চ স্তরের প্রোগ্রামিং ভাষা।
১৯৬৩ সালে ডার্থমাউথ কলেজে এটির ডিজাইন করেন জন জর্জ কেমেনি এবং থমাস ইউজিন কার্টজ। এটির প্রাথমিক উদ্দেশ্য ছিল বিজ্ঞান শাখার বাইরের ছাত্রদের জন্য কম্পিউটার প্রোগ্রামিং সহজ করা। সে সময় কম্পিউটারের প্রায় সব ব্যবহারেই বিশেষ প্রোগ্রামের দরকার হত এবং সেগুলো কেবল বিজ্ঞানী ও গণিতবিদেরাই তৈরি করতেন। মাইক্রোকম্পিউটারে ১৯৭০ দশকের শেষের দিকে ও বাসার কম্পিউটারে ১৯৮০ দশকে এই ভাষাটি তুমুল জনপ্রিয়তা পায়। এই জনপ্রিয়তা আজও অব্যাহত আছে।
১৯৬০ দশকের শুরুর দিকে কম্পিউটার ছিল বিশেষ কাজের জন্য একটি দামি যন্ত্র মাত্র। তখন কম্পিউটার কেবল ব্যাচ প্রোসেসিং এর মাধ্যমে একটার পর একটা কাজ(job) করত। ১৯৬০ দশকে কম্পিউটারের গতি বৃদ্ধি পায়, সাথে সাথে দামও কমতে থাকে। কম্পিউটারের ক্ষমতা বৃদ্ধির ফলে তখন কম্পিউটার মাঝে মাঝে অলস(IDLE) থাকত।
ব্যাচ প্রোসেসিং এর যুগে কম্পিউটার যেমন বিশেষ কাজের জন্য তৈরি করা হত, তেমনি প্রোগ্রামিং ভাষাও কোন বিশেষ কাজের (যেমন গাণিতিক সমীকরণ সমাধান, লেখালেখি প্রভৃতি অথবা ব্যবসার তথ্য প্রোসেসিং) জন্যই তৈরি হত। যেহেতু তখনও নতুন কোন যন্ত্র কেনাইয় অনেক খরচ ছিল, তাই তখন প্রোগ্রামিং ভাষায় বেশি জোর দেয়া হল কর্মদক্ষতার(efficiency) উপর। সাধারনভাবে তাই ভাষাগুলো হয়ে গেলো কঠিন, জটিল ও একটা ভাষা আরেকটার থেকে একদম আলাদা।
দাম কমতে থাকায় কম্পিউটারের ব্যবহার গবেষণাগার থেকে বানিজ্যিক পর্যায়ে চলে আসলো। নতুন কম্পিউটারগুলো "টাইম শেয়ারিং" এবং একাধিক ব্যবহারকারী সমর্থন করতে শুরু করে। এসময় অপারেটিং সিস্টেমের ব্যবহার শুরু হয়। টাইম শেয়ারিং এর ফলে কম্পিউটিং এর খরচ অনেক কমে যায় এবং ব্যবহারকারীর সংখ্যা বেড়ে যায়।
মূল বেসিক ভাষা ডিজাইন করেন জন কেনেলি ও থমাস কার্টজ ১৯৬৩ সালে। তাদের অধীনে ডার্টমাউথের কিছু ছাত্র এটির কাজ করে। "ডার্টমাউথ টাইম শেয়ারিং সিস্টেম" এর জন্য প্রোগ্রাম চালানোর সুযোগ করে দেয়ার জন্য বেসিকের জন্ম। পুরনো ভাষাগুলির জটিলতা দূর করে আধুনিক টাইম শেয়ারিং এর ব্যবহারকারীদের কথা বিবেচনায় রেখে এটির ডিজাইন করা হয়, যাদের প্রযুক্তি ও গাণিতিক জ্ঞান কম এবং তা শেখার আগ্রহও নেই। পরবর্তী বছরে বেসিকের বিভিন্ন "ভেরিয়েন্ট" বের হতে থাকে এবং কেমেনি ও কার্টজের মূল বেসিক "ডার্থমাউথ বেসিক" নামে পরিচিতি পায়।
বেসিকের ডিজাইনের আটটি মূলনীতি ছিলঃতথ্য পরিবর্তন
কণাসমূহের তালিকা
এটি কণা পদার্থবিজ্ঞানের সকল কণাসমূহের একটি তালিকা। বর্তমানে মানুষের জ্ঞাত এবং অজ্ঞাত তথা হাইপোথেটিক্যাল সকল কণা এতে অন্তর্ভুক্ত রয়েছে। এমনকি এদের হতে যে সকল যৌগিক কণাসমূহ গঠিত হয় তাদের তালিকায় প্রদান কা হয়েছে।
যে কলাগুলোর অভ্যন্তরীন কোন পরিমাপযোগ্য গঠন নেই এবং যারা অন্য কোন কণা দ্বারা গঠিত নয় তাদেরকে মৌল কণা বলা হয়। এরাই কোয়ান্টাম ক্ষেত্র তত্ত্বের মৌলিক বস্তু। এই মৌল কণাগুলোকে তাদের স্পিনের উপর ভিত্তি করে শ্রেণীবিভাগ করা যায়। যেমন, ফার্মিয়নের ঘুর্ণন অর্ধ ভগ্নাংশ এবং বোসনের স্পিন পূর্ণ সংখ্যা।
বর্তমানে মৌল কণাসমূহের পদার্থবিজ্ঞান বলতে প্রমিত মডেল নিয়ে অধ্যয়নকেই বোঝানো হয়ে থাকে। একমাত্র হিগ্‌স বোসন ব্যতীত প্রমিত মডেলের অন্য সকল মৌল কণাই পর্যবেক্ষণ করা হয়েছে।
ব্যাস
জ্যামিতিতে বৃত্তের ব্যাস হলো কেন্দ্রগামী সরলরেখা যার প্রান্তবিন্দুদ্বয় পরিধিস্থ। তবে, ঐ রেখাংশের দৈর্ঘ্যকেও ব্যাস বলা হয়। কোনো বৃত্তের সকল ব্যাস সমান এবং ব্যাসই বৃত্তের বৃহত্তম জ্যা।
"ব্যাস" এর ইংরেজি প্রতিশব্দ "diameter" এসেছে গ্রিক διάμετρος (diametros) থেকে; এর διά ("dia") অর্থ "জুড়ে" বা "দিয়ে" এবং μέτρον ("metron") অর্থ "পরিমাপ"। এটি সাধারণতঃ d অথবা ⌀ দ্বারা প্রকাশ করা হয়।
জ্যা
জ্যা হলো কোনো বক্র রেখার জ্যামিতিক রেখাংশ যার প্রান্তবিন্দুদ্বয় ঐ বক্ররেখার ওপর অবস্থিত।
বৃত্তের জ্যা-এর নিন্মোক্ত বৈশিষ্ট্য রয়েছে‌‌‌--
১. সমান সমান জ্যা কেন্দ্র থেকে সমান দূরবর্তী।
২. সকল জ্যা-এর লম্বদ্বিখন্ডক কেন্দ্রগামী।
মুহাম্মদ ইব্রাহিম (পদার্থবিজ্ঞানী)
মুহাম্মদ ইব্রাহীম (জন্ম: ১ ডিসেম্বর, ১৯৪৫) বাংলাদেশী পদার্থবিজ্ঞানী, বিজ্ঞান লেখক এবং বিজ্ঞান সংগঠক। বর্তমানে ঢাকা বিশ্ববিদ্যালয়ের পদার্থবিজ্ঞান বিভাগের একজন অধ্যাপক। তিনি সেন্টার ফর মাস এডুকেশন ইন সাইন্স (সিএমইএস)-এর প্রতিষ্ঠাতা। বাংলাদেশে সাধারণ মানুষ এবং ছাত্র-ছাত্রীদের মাঝে বিজ্ঞান জনপ্রিয়করণে তাঁর বিশেষ ভূমিকা রয়েছে। সত্তরের দশক থেকেই তিনি এই প্রক্রিয়া শুরু করেন। এর মধ্যে সবচেয়ে গুরুত্বপূর্ণ ছিল বিভিন্ন স্থানে বিজ্ঞান চর্চার গ্রামীণ আনন্দ কেন্দ্র প্রতিষ্ঠা। এর একটি টাঙ্গাইল জেলার সখিপুর উপজেলায় অবস্থিত। তিনি বিজ্ঞান সাময়িকী নামক একটি মাসিক বিজ্ঞান মাসিকের প্রতিষ্ঠাতা সম্পাদক। তাঁর আরেকটি পরিচয় তিনি ২০০৬ সালে শান্তিতে নোবেল বিজয়ী অর্থনীতিবিদ মুহাম্মদ ইউনূসের ভাই।২০০৭ সালে তাঁকে জনপ্রিয় বিজ্ঞান সাহিত্যের জন্য বাংলা একাডেমী পুরস্কার দেয়া হয়।
কামাল হোসেন
কামাল হোসেন (জন্ম বরিশালের শায়েস্তাবাদে) বাংলাদেশের একজন বিশিষ্ট আইনজীবী, রাজনীতিবিদ এবং মুক্তিযোদ্ধা। সচরাচর তাঁকে "ডঃ কামাল হোসেন" হিসাবে উল্লেখ করা হয়। তিনি বাংলাদেশের সংবিধান প্রণেতাদের মধ্যে অন্যতম। বাংলাদেশ প্রতিষ্ঠার পর ১৯৭২-এর ৮ই জানুয়ারি শেখ মুজিবের সঙ্গে তাঁকেও মুক্তি দেয়া হয়। তিনি শেখ মুজিবের সঙ্গে ১০ জানুয়ারি লন্ডন হয়ে বাংলাদেশে প্রত্যাবর্তন করেন। বাংলাদেশের রাজনীতিতে তিনি সর্বদাই সোচ্চার। তাঁকে ব্যক্তিগত সততা, ন্যায্যতা, মানবাধিকার ও গণতন্ত্রের প্রবক্তা হিসাবে সাধারণভাবে সম্মান করা হয়।
১৯৩৭ খ্রিস্টাব্দের ২০ এপ্রিল তিনি জন্মগ্রহণ করেন। ১৯৫৭ খ্রিস্টাব্দে তিনি অক্সফোর্ড বিশ্ববিদ্যালয় থেকে জুরিসপ্রুডেন্সে স্নাতক (সম্মান) এবং ১৯৫৮ খ্রিস্টাব্দে ব্যাচেলর অব সিভিল ল ডিগ্রি লাভ করেন। লিংকনস ইনে বার-অ্যাট-ল অর্জনের পর আন্তর্জাতিক আইন বিষয়ে পিএইচডি করেন ১৯৬৪ খ্রিস্টাব্দে । আইনজীবী সারা হোসেন তাঁর কন্যা।
ড. কামাল হোসেন বাংলাদেশের সংবিধানের প্রণেতা হিসেবেই অধিক পরিচিত। রাজনীতিতে তিনি ছিলেন সবসময়ই সোচ্চার। ১৯৭০ সালের পাকিস্থানের জাতীয় পরিষদ নির্বাচনে পূর্ব পাকিস্তান থেকে আওয়ামীলীগের প্রার্থী হিসেবে জয়ী হয়েছিলেন। ১৯৭২ সালে স্বাধীন বাংলাদেশের সংবিধান রচনা কমিটির চেয়ারম্যান হিসেবে দায়িত্ব পালন করেন। ১৯৭২ সালে আইনমন্ত্রী এবং ১৯৭৩ থেকে ১৯৭৫ খ্রিস্টাব্দ পর্যন্ত বাংলাদেশের পররাষ্ট্রমন্ত্রী হিসেবে দায়িত্ব পালন করেন। ড. কামাল হোসেন জাতিসংঘের স্পেশাল রিপোর্টারের দায়িত্ব পালনের পাশাপাশি বিভিন্ন আন্তর্জাতিক কর্মকাণ্ডে সক্রিয় রয়েছেন। তিনি গণফোরাম নামের রাজনৈতিক দলের প্রতিষ্ঠাতা সভাপতি।
সাম্প্রতিক সময়ে বাংলাদেশে জাতীয় ঐক্যফ্রন্ট নামে যে জোট গড়ে উঠেছে সেটির নেতৃত্বে আছেন ড. কামাল।
২০১৮ সালের ডিসেম্বরে শহীদ বুদ্ধিজীবী স্মৃতিসৌধে ড. কামাল হোসেনের শ্রদ্ধা নিবেদন শেষে একজন সাংবাদিক জামায়াত ইসলামের নিবন্ধন বাতিল হওয়ার পরেও তাদের সাথে ঐক্যফ্রন্টের জোট করা প্রসঙ্গে কামালের অবস্থান জানতে তিনি ক্ষিপ্ত হন। এরপর তীব্র সমালোচনার মুখে কামাল হোসেন দুঃখ প্রকাশ করেন।
ভার্জিনিয়া টেক হত্যাকাণ্ড
ভার্জিনিয়া টেক হত্যাকাণ্ড মার্কিন যুক্তরাষ্ট্রের ইতিহাসে সবচেয়ে ভয়াবহতম গণহত্যাকাণ্ড। ১৬ই এপ্রিল, ২০০৭ সালে ভার্জিনিয়া পলিটেকনিক ও স্টেট বিশ্ববিদ্যালয় ক্যাম্পাসে এটি সংঘটিত হয়। যুক্তরাষ্ট্রের অভিবাসী ও দক্ষিণ কোরীয় নাগরিক চো সাং-হুই এদিন ক্যাম্পাসের পৃথক দুটি ভবনে ৩২ জনকে গুলি করে হত্যা করার পর নিজেও গুলিতে আত্মহত্যা করে। চো ছিল বিশ্ববিদ্যালয়টির ইংরেজি বিভাগের চতুর্থ বর্ষের ছাত্র।
ইংলিশ ফুটবল শিরোপাধারী
ইংলিশ ফুটবল শিরোপাধারীরা হচ্ছে ইংরেজ ফুটবলের সর্বোচ্চ লীগ বিজয়ী বর্তমানে যে লিগের নাম প্রিমিয়ার লীগ। মোটা হরফে লেখা দলগুলি একই মৌসুমে দ্বৈত-শিরোপা (লীগ ও এফএ কাপ)জিতেছে।
১৮৮৫ সালে ফুটবল এসোসিয়েশন কর্তৃক পেশাদারী ফুটবল আইনসিদ্ধ হওয়ার পরে, ১৮৮৮ সালে অ্যাস্টন ভিলা পরিচালক উইলিয়াম ম্যাকগ্রেগর ইংলিশ ফুটবল লীগ প্রতিষ্ঠা করেন। এটি বিশ্বের প্রথম পেশাদার ফুটবল লীগ।
১৮৮৮-৮৯ মৌসুম শেষে প্রেস্টন নর্থ এন্ড প্রথম শিরোপা লাভের গৌরব অর্জন করে। তারাই প্রথম অপরাজিত চ্যাম্পিয়ন হওয়ার সম্মান পায়। ১৯৯২ সালে তৎকালীন প্রথম বিভাগের দলগুলো এই লীগ বর্জন করে এফএ প্রিমিয়ার লীগ প্রতিষ্ঠা করে, যা ইংল্যান্ডের ফুটবলের শীর্ষবিভাগ।
১৮টি শিরোপা নিয়ে লিভারপুল শিরোপার তালিকায় শীর্ষস্থানে রয়েছে। মাঠে তাদের আধিপত্য ছিল মূলত ১৯৭০ ও ১৯৮০ দশকে। তবে ১৯৯২ সালে প্রিমিয়ার লীগ চালু হওয়ার পর থেকে তারা এ পর্যন্ত একটি শিরোপা লাভেও সমর্থ হয়নি। শিরোপা তালিকায় ১৬টি শিরোপা নিয়ে দ্বিতীয় অবস্থানে রয়েছে ম্যানচেস্টার ইউনাইটেড। তারা স্যার অ্যালেক্স ফার্গুসনের অধীনে ১৯৯০ দশকে মাঠে প্রাধান্য বিস্তার করেছিল। এর পরেই আছে আর্সেনাল যাদের ১৩টি শিরোপার সবকয়টি এসেছে ১৯৩০ সালের পরে। এভারটন ৯টি, অ্যাস্টন ভিলা ৭টি ও সান্ডারল্যান্ড ৬টি শিরোপা নিয়ে পরবর্তী অবস্থানে রয়েছে, যাদের অধিকাংশ শিরোপা এসেছে ১৮৯০ দশকে।
প্রেস্টন নর্থ এন্ড, বার্নলে, এবং হাডার্সফিল্ড টাউন দল তিনটি ফুটবল লীগে সর্বোচ্চ সম্মান জিতলেও এখন পর্যন্ত প্রিমিয়ারশিপে খেলার সুযোগ পায়নি।
যে কয়েকটি দল টানা তিনবার শিরোপা লাভ করেছে তারা হচ্ছে হাডার্সফিল্ড টাউন (১৯২৪-২৬), আর্সেনাল (১৯৩৩-৩৫), লিভারপুল (১৯৮২-৮৪) এবং ম্যানচেস্টার ইউনাইটেড (১৯৯৯-২০০১)।
কেবল ২৪ টি দল এ পর্যন্ত শিরোপা জিতেছে।
! দল
! বিজয়ী
! দ্বিতীয়-স্থান
! শিরোপার বছর
প্রিমিয়ার লীগের দলের তালিকা
নিচের তালিকাটি ১৯৯২ সাল থেকে এ পর্যন্ত যতটি দল প্রিমিয়ার লীগে অংশ নিয়েছে তার তালিকা। এছাড়া যেসব দল প্রিমিয়ার লীগ গঠন করেছে কিন্তু অংশ নিতে পারেনি তারাও এ তালিকায় যুক্ত হয়েছে। বর্তমান প্রিমিয়ার লীগের দলগুলির নাম মোটা হরফে লেখা হয়েছে।
২০০৬-০৭ মৌসুমে প্রিমিয়ার লীগের সাবেক সকল সদস্য ফুটবল লীগের তিনটি বিভাগেই খেলবে। কারণ সুইনডন টাউন ও এমকে ডনস রেগিশনের খপ্পরে পড়েছে।
ইপ্পিয়াস
হিপ্পিয়াস বা মেটাফোন্টামের হিপ্পিয়াস একজন গ্রিস দার্শনিক এবং পিথাগোরাস-এর শিষ্য। ম্যাগণা গ্রাসিয়াতে 500 খ্রিস্টপূর্বাব্দে তার জন্ম। হিপ্পিয়াসকে সাধারণভাবে অমূলদ সংখ্যার জনক বলা হয়। তিনিই প্রথম আবিস্কার করেন যে ২‌-এর বর্গমূল একটি অমূলদ সংখ্যা। অমূলদ সংখ্যা হলো সে সংখ্যা যেটিকে দুইটি পূর্ণসংখ্যার অণুপাত হিসাবে প্রকাশ করা যায় না।
হিপ্পিয়াসের এই আবিস্কারের আগে পিথাগোরিয়ানরা বিশ্বাস করতো, যে কোনো সংখ্যাকে দুইটি পূর্ণসংখ্যার অণুপাত হিসাবে প্রকাশ করা যায়। হিপ্পিয়াসের আবিস্কারের যৌক্তিক ভিত্তি স্বত্ত্বেও পিথাগোরিয়ানরা এটিকে ধর্মদ্রোহিতা মনে করে এবং তাকে মৃত্যুদন্ড দেয়। কথিত আছে যে, সমুদ্রে ভ্রমণের সময় এটি আবিস্কার হয় এবং অন্য পিথাগোরিয়ানরা তাকে নৌকা থেকে ফেলে দেয় । কিন্তু পরে তারা বুঝতে পারে ।
শব্দ বিজ্ঞান ও অণুনাদ নিয়ে তার কিছু কাজের কথা জানা গেলেও তার বেশিরভাগ কাজই এখন আর পাওয়া যায় না।
ফিলোলাউস
ফিলোলাউস (জন্ম, আনু‌ ৪৭০ খ্রিস্টপূর্বাব্দ - মৃত্যু খ্রিস্টপূর্বাব্দ, গ্রিক ভাষায় Φιλόλαος )৩৮৫ একজন গ্রিক দার্শনিক এবং একজন পিথাগোরিয়ান. প্রাক‌‌-সক্রেটিয় দার্শনিক। ) l তাঁর দর্শন অনুসারে সব বস্তুই সীমিত ও অসীম উপাদানে নির্মিত, আর মহাবিশ্ব সংখ্যা দ্বারা নির্ধারিত হয়। পৃথিবী যে মহাবিশ্বের কেন্দ্রস্থল নয়, এই ধারণা তিনিই প্রথম প্রবর্তন করেন বলে মনে করা হয়। তিনি আরো বিশ্বাস করতেন যে, পূর্বজন্মের কর্মফল ও শাস্তি হিসাবে অমর আত্মাকে মানবদেহের খাঁচায় বন্দী করে রাখা হয়েছে।
গণনা
গণনা (ইংরেজি ভাষায়: Computation) নামক পারিভাষিক শব্দটি দিয়ে এক ধরনের অপারেশনকে বোঝায় যা কিছু প্রারম্ভিক শর্ত দিয়ে শুরু হয় এবং যা কিছু নির্দিষ্ট নিয়মের সেট অনুসরণ করে একটি আউটপুট বা ফলাফল প্রদান করে।
কম্পিউটার সম্পাদিত গণনামূলক কাজগুলি গণনার সবচেয়ে সাধারণ উদাহরণ। এখানে প্রোগ্রামিং ভাষা দিয়ে কম্পিউটারকে অপারেশনের নির্দিষ্ট নিয়মগুলি ফাংশন আকারে প্রদান করা হয়।
কম্পিউটার বিজ্ঞানে গণনার প্রকৃতি ও ব্যবহার নিয়ে আলোচনা করা হয়। গণনায় ব্যবহৃত নিয়মের সেটকে কম্পিউটার বিজ্ঞানের পরিভাষায় বলা হয় অ্যালগোরিদম।
স্বাভাবিক ভাষা
স্বাভাবিক ভাষা (ইংরেজি ভাষায়: Natural language) বলতে মানুষের বলা, লেখা বা প্রতীকের মাধ্যমে প্রকাশিত ভাষাকে বোঝায়। গাণিতিক যুক্তিবিজ্ঞানে ব্যবহৃত ভাষা কিংবা কম্পিউটার ভাষা থেকে আলাদা করার জন্যই এই পরিভাষাটির অবতারণা করা হয়েছে।
কৃত্রিম বুদ্ধিমত্তা ও ভাষাবিজ্ঞান শাস্ত্রের অন্যতম গুরুত্বপূর্ণ শাখা হল স্বাভাবিক ভাষা প্রক্রিয়াকরণ (Natural language processing বা NLP), যে শাখায় কম্পিউটারের মাধ্যমে স্বাভাবিক ভাষার ইনপুট ও আউটপুট নিয়ে গবেষণা করা হয়।
জাপানের জাতীয় পতাকা
জাপানের জাতীয় পতাকা, জাপানি ভাষায় "নিশোকি" (Nisshōki, 日章旗 "সূর্য পতাকা") বা "হিনোমারু" (Hinomaru, 日の丸 "সূর্য চাকতি") নামে পরিচিত। পতাকায় সাদা পটভূমির উপর মাঝে লাল চাকতি (উদীয়মান সূর্যের প্রতিনিধিত্বকারী) পতাকার প্রধান বৈশিষ্ট্য। উপকথা অনুসারে এর মূল প্রোথিত আছে, যখন ত্রয়োদশ শতাব্দীতে মঙ্গোলরা জাপান আক্রমণ করে। বৌদ্ধ ভিক্ষু নিচিরেন (Nichiren) তৎকালীন জাপানের সম্রাট, যাকে সূর্য দেবী আমাতেরাসুর (Amaterasu) বংশধর মনে করা হতো, তাকে সূর্য খচিত পতাকা প্রস্তাব করার কথা ছিল। এছাড়া ১২শ শতকে টায়রা (Taira) ও মিনামোতো (Minamoto) গোষ্ঠী দ্বন্দের সময় সামুরাইরা ভাঁজবিশিষ্ট পাখার উপর সূর্যের চাকতির প্রতীক ব্যবহার করেছিল বলে জানা যায়। ১৫শ শতক ও ১৬শ শতকে সেংওকু ("যুদ্ধ কবলিত রাষ্ট্র") সময়কালে সামরিক পতাকা হিসাবে ব্যবহৃত হয়। পশ্চিমাদের সাথে বাণিজ্য সম্পর্ক শুরুর পরপরই ১৮৫৪ সালের ৭ই আগস্ট জাপানি জাহাজে ওড়ানোর জন্য আনুষ্ঠানিক পতাকা "হিনোমারু" নির্বাচন করা হয়।
১৮৬৮ সালে মিইজি পুনর্বহালকালীন (Meiji Restoration) সময়ে, জাতীয় পতাকার জন্য সূর্য চাকতির নকশা গ্রহণ করা হয়। ১৮৭০ সালের ২৭শে জানুয়ারি ঘোষনা নং-৫৭ এর মাধ্যমে অসামরিক পতাকা হিসাবে নির্বাচিত করা হয়। ১৯৯৯ সালের ১৩ই আগস্ট জাপানের জাতীয় পতাকা ও সঙ্গীত বিষয়ক আইনের ঘোষণা নং-১২৭ অনুযায়ী জাতীয় পতাকা হিসাবে নির্বাচিত করা হয়। একই সাথে পতাকার অলঙ্করণ নিশ্চিত করা হয়- পতাকার উচ্চতা:প্রশস্ত অনুপাত হবে ২:৩, চাকতিটি পতাকার কেন্দ্রে থাকবে এবং এর ব্যাস হবে পতাকার উচ্চতার তিন পঞ্চমাংশ।
ইউনিক্স-সদৃশ
ইউনিক্স সদৃশ্য (কখনো সংক্ষেপে *nix বলা হয়ে থাকে) অপারেটিং সিস্টেম হল এমন একটি সিস্টেম যেটি আংশিক বা সম্পূর্ণরূপে ইউনিক্স এর মত আচরণ করে। তবে এটি বাধ্যতামূলক নয় যে এর বৈশিষ্টসমূহ সিঙ্গেল ইউনিক্স বৈশিষ্ট্যাবলীর সাথে এর মিল থাকলে হবে অথবা অনুমোদিত হতে হবে।
কিধরনের বৈশিষ্ট থাকলে একটি অপারেটিং সিস্টেমকে "ইউনিক্স সাদৃশ্য" বলা যাবে তার নির্দিষ্ট কোন মান দন্ড নেই। বৈশিষ্টসমূহ নির্ধারণে বিভিন্ন সময় মতামতের ভিন্নতা দেখা গিয়েছে।
ডেভলপাররা এখানে ফ্রি এবং ওপেনসোর্স অপারেটিং সিস্টেম অন্তর্ভুক্ত করতে পারেন। বেল ল্যাবস এ তৈরী করা ইউনিক্সের সাথে সাদৃশ্যপূর্ণ বৈশিষ্ট অন্তর্ভুক্ত করা হতে পরে। বাণিজ্যিক, মালিকানাধিন অথবা ইউনিক্স সোর্স কোড লাইসেন্স সহ বিভিন্ন পদ্ধতিতে এই অন্তর্ভুক্তির কাজ করা যেতে পারে। এরফলে এই ধরনের অপারেটিং সিস্টেম সমূহকে "ইউনিক্স সদৃশ্য" বলা যেতে পারে এবং সেখানে "ইউনিক্স" ট্রেডমার্ক ব্যবহার করা যাবে।
সমূর্ণরূপে ফ্রি এবং ওপেন সোর্স উদাহারণ সমূহ ফ্রিনিক্স নামে পরিচিত।
কার্নেল (কম্পিউটার বিজ্ঞান)
কার্নেল, () কম্পিউটার বিজ্ঞানে, অপারেটিং সিস্টেমের প্রধান উপাদান। এটি কম্পিউটার হার্ডওয়ারে সংগঠিত অ্যাপ্লিকেশন এবং প্রকৃত ডাটা প্রসেসিংয়ে একটি সেতুবন্ধন। সিস্টেমের সম্পদ ও সুবিধাসমূহের ব্যাবস্থাপনাই কার্নেলের দায়িত্ব (হার্ডওয়ার ও সফ্‌টওয়ারয়ের উপাদানগুলোর মধ্যে যোগাযোগ)। স্বাভাবিকভাবেই, অপারেটিং সিস্টেমের মূল উপাদান কার্নেল সম্পদের সর্বনিম্ন অ্যাবসট্রাকশন লেয়ার নিশ্চিত করতে পারে যা অ্যাপ্লিকেশন সফটওয়ারের কাজ করার জন্য তাকে অবশ্যই নিয়ন্ত্রণ করতে হয়।
কার্নেলের ডিজাইন ও প্রয়োগের ভিত্তিতে অপারেটিং সিস্টেমের কাজগুলো বিভিন্নভাবে সংগঠিত হয়। মনোলিথিক কার্নেলগুলো যেখানে অপারেটিং সিস্টেমের কর্মক্ষমতা বৃদ্ধির জন্য অপারেটিং সিস্টেমের সকল কোড একই এড্রেস স্পেসে সম্পাদনা করে সেখানে মাইক্রোকার্নেলগুলো বেশিরভাগ অপারেটিং সিস্টেমে সার্ভারের মত ইউজার স্পেসে কোডগুলো সম্পাদনা করে যাতে করে অপারেটিং সিস্টেমের নিয়ন্ত্রন ক্ষমতা এবং ভিন্নতা বাড়ানো যায়।
নিকোলাই লোবাচেভস্কি
নিকোলাই ইভানোভিচ লোবাচেভস্কি(Никола́й Ива́нович Лобаче́вский) (ডিসেম্বর ১ , ১৭৯২ - ফেব্রুয়ারি ২৪, ১৮৫৬) প্রখ্যাত রুশ গণিতবিদ। তিনিই প্রথম ইউক্লিডীয় জ্যামিতির (Euclidean geometry) থেকে স্বতন্ত্র অপর একটি জ্যামিতিক তত্ত্বের প্রবর্তন করেন যা লোবাচেভস্কীয়
জ্যামিতি (Lobachevskian geometry) নামে প্রচলিত।
নিকোলাই ইভানোভিচ লোবাচেভস্কি দরিদ্র এক সরকারি কর্মচারীর ঘরে জন্মগ্রহণ করেন। সাংসারিক অভাব অনটন সত্ত্বেও তাঁর মা তাঁদের তিন ভাইকে 'কাজান' গ্রামার স্কুলে পাঠান। সেখানে লোবাচেভস্কি ১৮০২ থেকে ১৮০৭ পর্যন্ত পড়াশুনো করেন। ১৮০৭ থেকে ১৮১১ তিনি কাটান কাজান বিশ্ববিদ্যালয়ে। ১৮১৬ সালে তিনি ঐ বিশ্ববিদ্যালয়ের অধ্যাপনার কাজে নিযুক্ত হন। তাঁর অধ্যাপনার বিষয়বস্তুর বহুমুখিতা, বৈদগ্ধ্য আর গভীর অন্তর্দৃষ্টি ছাত্রদের মধ্যে বিশেষ প্রভাব ফেলেছিল। ১৮২৭ সালে তিনি কাজান বিশ্ববিদ্যালয়ের রেক্টর পদে উন্নীত হন এবং কুড়ি বছর ধরে এই পদের দায়িত্বে থেকে বিশ্ববিদ্যালয়ের অভূতপূর্ব উন্নতিসাধন করেন।
১৮৫৬ সালের ফেব্রুয়ারি ২৪ তিনি শেষনিঃশ্বাস ত্যাগ করেন। ১৮৯৬ সালে তাঁর স্মৃতিতে কাজান শহরে একটি স্মারকস্তম্ভ স্থাপন করা হয়।
A. S. Smogorzhevsky (1976) Lobachevskian Geometry (Mir Publishers, Moscow).
ননসেন্স ছড়া
ননসেন্স ছড়া একধরনের ছড়া, যা সাধারণর কৌতুক করার জন্য লেখা হয়।
বাংলা ভাষায় সর্বপ্রথম ননসেন্স ছড়ার প্রবর্তন করেন সুকুমার রায়। পরবর্তিতে তাঁর ছেলে সত্যজিৎ রায়ও এধরনের কয়েকটি ছড়া লিখেছেন যা পরবর্তিতে তোড়ায় বাঁধা ঘোড়ার ডিম নামে গ্রন্থাকারে প্রকাশিত হয়।
বিনোদ বিহারী মুখোপাধ্যায়
'
"বিনোদ বিহারী মুখোপাধ্যায়"' (১৯০৪ - ১৯৮০) একজন ভারতীয় শিল্পী। তিনি কলকাতার বেহালায় জন্মগ্রহণ করেন। তিনি রবীন্দ্রনাথ ঠাকুর প্রতিষ্ঠিত শান্তিনিকেতনের বিশ্ব ভারতী বিশ্ববিদ্যালয়ের শিক্ষক ছিলেন।
কলকাতা ফিল্ম সোসাইটি
কলকাতা ফিল্ম সোসাইটি হল ভারতের দ্বিতীয় ফিল্ম সোসাইটি। এটি কলকাতা শহরে অবস্থিত। ১৯৪৭ সালে সত্যজিৎ রায়, চিদানন্দ দাশগুপ্ত, আর পি গুপ্ত, বংশী চন্দ্রগুপ্ত ও অন্যান্যরা এই সোসাইটি প্রতিষ্ঠা করেন। ১৯২৫ সালে মুক্তিপ্রাপ্ত সের্গেই আইজেনস্টাইন পরিচালিত "দ্য ব্যাটেলশিপ পোটেমকিন" ছবিটি সোসাইটিতে প্রদর্শিত প্রথম চলচ্চিত্র। পরবর্তীকালে এই সোসাইটি "দেশের সবচেয়ে বেশি চলচ্চিত্র-বোদ্ধা দর্শক"দের সোসাইটি হিসেবে খ্যাতি অর্জন করে।
কলকাতা ফিল্ম সোসাইটি ভারতের নিউ ওয়েভ সিনেমার এক গুরুত্বপূর্ণ অগ্রদূত। ভারতে ফিল্ম সোসাইটি আন্দোলন শুরু হওয়ার সময় থেকেই এই সোসাইটি বিশ্বের নানা প্রান্তের চলচ্চিত্র সাধারণ মানুষের কাছে সহজলভ্য করে তোলার কাজে নিযুক্ত।
দ্য টাইমস অব ইন্ডিয়া
দ্য টাইমস অব ইন্ডিয়া (; (TOI) হল একটি ভারতের ইংরেজী ভাষায় প্রকাশিত দৈনিক সংবাদপত্র। ২০০৮ সালে দৈনিকটি ঘোষনা করেন যে, ভারতীয় অডিট বুরো থেকে প্রত্যায়িত হয় যে বিশ্বের সবচেয়ে বেশি বিক্রিত ইংরেজী ভাষায় প্রকাশিত পত্রিকাটি ৩.১৪ মিলিয়ন পাঠক পড়ে থাকে এবং এটি বিশ্বের যে কোন ভাষার তৃতীয় বেশী বিক্রিত পত্রিকা হিসেবে মর্যাদা লাভ করে। ২০১২ সালে ইন্ডিয়ান রিডারশীপ সার্ভে (আইআরএস) অনুযায়ী, দ্য টাইমস অব ইন্ডিয়া হল বহুল পঠিত ভারতের ইংরেজী দৈনিক সংবাদপত্র এবং এটি পাঠকসংখ্যা ৭.৬৪৩ million. ভারতের দৈনিক শীর্ষ ইংরেজি পত্রিকাটি সবচেয়ে বেশী পাঠক হিসেবে মর্যাদাল লাভ করে। এটা বেনেট, কোলমেন এন্ড কোম্পানী লিমিটেড (সানু জেইন পরিবার) মালিকানাধীন এবং প্রকাশিত হয়ে থাকে।
"দ্য টাইমস অব ইন্ডিয়া" ১৮৩৮ সালের ৩রা নভেম্বর উদ্বোধন করা হয়। হিসাবে "দ্যা বোম্বে টাইমস এন্ড জার্নাল কমার্স" মুম্বাই,
মুম্বাইয়ে যেখানে এটি উদ্বোধন করা হয়।]]
চিদানন্দ দাসগুপ্ত
চিদানন্দ দাসগুপ্ত (জন্ম: ১৯২১ - মৃত্যু: ২২ মে, ২০১১) ভারতীয় চলচ্চিত্র নির্মাতা, চলচ্চিত্র সমালোচক, চলচ্চিত্র ইতিহাসবিদ এবং কলকাতা ফিল্ম সোসাইটির অন্যতম প্রতিষ্ঠাতা। তার মেয়ে অপর্ণা সেন একজন নামী চলচ্চিত্রী অভিনেত্রী এবং চলচ্চিত্র পরিচালক।
দ্য রিভার (১৯৫১ চলচ্চিত্র)
দ্য রিভার (ইংরেজিতে: The River) ১৯৫১ সালের জঁ রনোয়ার পরিচালিত একটি চলচ্চিত্র। চলচ্চিত্রটির চিত্রায়ন হয়েছিলে ভারতে এবং এ চলচ্চিত্রটির মাধ্যমে সত্যজিৎ রায় তাঁর ক্যারিয়ার শুরু করেন। তিনি এ চলচ্চিত্রে সহকারী পরিচালক হিসেবে কাজ করেন। এ চলচ্চিত্রের মাধ্যমেই সত্যজিৎ রায়ের চিত্রনাট্যকার সুব্রত মিত্রের সাথে পরিচয় হয়।
গিটার
বাবু গীটার বা গিটার একটি বহুল পরিচিত এবং প্রচলিত বাদ্যযন্ত্র। এটি মূলত ৬টি তার বিশিষ্ট একটি বাদ্যযন্ত্র।
মূলত গীটার তিন প্রকার। যেমনঃ
এছাড়াও স্প্যানিশ গিটারের মধ্যেও প্রকারভেদ রয়েছে যেমন ক্লাসিক্যাল, এ্যাকিউস্টিক ও ইলেকট্রিক।
এসব গীটার এ্যাকোস্টিক এবং ইলেকট্রিক (বৈদ্যুতিক) দুরকমই হতে পারে। মূলত গীটার বলতে স্প্যানিশ গীটারকেই বোঝানো হয়, যাতে ফ্রেট থাকে এবং রিদম অথবা লীডের মাধ্যমে বাজাতে হয়। হাওয়াইয়ান গীটারে স্প্যানিশ গীটারের মতো ফ্রেট থাকে না এবং একে রিদম দিয়ে বাজানো যায় না। এই গীটার বাজাতে হলে কোলের ওপর রেখে একটি স্টিলের তৈরি স্লাইডিং মেটাল বার্ এর মাধ্যমে বাজাতে হয়। বেস গিটার এক প্রকারের ইলেকট্রিক গিটার যা ৪টি তার বিশিষ্ট। বেস গীটারের তারগুলো অন্যান্য গীটারের তুলনায় অনেক মোটা হয়ে থাকে। এটির মাধ্যমে সঙ্গীতের পটের অন্তরালে একটি গম্ভীর সুরের আবহ দেয়া হয়।
আধুনিক রক এবং মেটাল গান মূলত গীটারের উপর প্রতিষ্ঠিত।
এ্যাকোস্টিক গীটারের অংশগুলো হল বডি(Body), সাউন্ড হোল(Sound hole), ফ্রেট বোর্ড(Fret Board), নেক(Neck), ব্র রিজ(Bridge) ও হেডস্টক(Headstock)। এর তারগুলো ধাতুর তৈরি। এ্যাকোস্টিক গীটারের শব্দ তৈরি হয় সাউন্ড হোল এর মাধ্যমে। তারের কম্পন গীটারের বডির ভেতর প্রতিধ্বনিত হয় এবং সাউন্ড হোল এর মাধ্যমে প্রকাশ পায়। কিছু এ্যাকোস্টিক গীটার রয়েছে যাদের বডির অভ্যন্তরে পিক-আপ থাকে, যা দ্বারা এমপ্লিফায়ার এর সহায়তায় এর ধ্বনিকে বর্ধিত করা যায়।
এটি দেখতে অনেকটা এ্যাকোস্টিক গীটার এর মতই, তবে তারগুলো মূলত নাইলনের তৈরি হয়ে থাকে।
লীড গীটারে কোনও সাউন্ড হোল থাকে না। এর সুর তৈরি হয় পিক-আপ(Pickup) এর মাধ্যমে। লীড গীটার বাজানোর জন্য এমপ্লিফায়ার(Amplifier) অত্যাবশ্যক। প্রসেসর(Processor) এর মাধ্যমে এর সুরে বিভিন্ন পরিবর্তন আনা যায়।